sagorsarker/bangla-wikipedia huggingface dataset:
বিবিসি ওয়ার্ল্ড সার্ভিস

বিবিসি ওয়ার্ল্ড সার্ভিস যুক্তরাজ্যের টেলিভিশন লাইসেন্স ফি, সীমিত বিজ্ঞাপন এবং বিবিসি ওয়ার্ল্ডওয়াইড লিমিটেডের মুনাফা দ্বারা অর্থায়িত হয়। এটি যুক্তরাজ্য সরকারের কাছ থেকে £২৮৯ মিলিয়ন (2020 সালে শেষ হওয়া পাঁচ বছরের মেয়াদে বরাদ্দ) নিশ্চিত করেছে। ব্রিটিশ সরকার বিবিসি ওয়ার্ল্ড সার্ভিস ১ এপ্রিল ২০১৪ পর্যন্ত বিদেশী ও কমনওয়েলথ অফিসের মাধ্যমে অর্থ প্রদান করা হয়েছিল। 
বিবিসি ওয়ার্ল্ড সার্ভিসের ইংরেজি নিয়ন্ত্রক মেরি হকদ্যা । 
বিবিসি ওয়ার্ল্ড সার্ভিসটি ১৯৩২ সালে বিবিসি এম্পায়ার সার্ভিস হিসাবে শুরু হয়েছিল, এটি শর্টওয়েভ সম্প্রচার করে এবং মূলত ব্রিটিশ সাম্রাজ্য জুড়ে ইংরেজিভাষীদের প্রতি লক্ষ্য রেখে। তার প্রথম ক্রিসমাস মেসেজ (১৯৩২) এ, কিং জর্জ ভি এই পরিষেবাটি "পুরুষ ও নারী" হিসাবে অভিহিত করেছিলেন, যাতে বরফ, মরুভূমির বা সমুদ্রের মধ্য দিয়ে কাটা যায়, যা বাতাস থেকে কেবল কণ্ঠগুলি পৌঁছতে পারে। এম্পায়ার সার্ভিসের প্রথম দিকের আশা ছিল কম। মহাপরিচালক স্যার ড. জন রিথ (পরে লর্ড রিথ) উদ্বোধনী অনুষ্ঠানে। "প্রারম্ভিক দিনে খুব বেশি আশা করবেন না; কিছু সময়ের জন্য আমরা তুলনীয় সহজ প্রোগ্রাম প্রেরণ করবো, বুদ্ধিমান অভ্যর্থনা পাওয়ার সর্বোত্তম সুযোগ দিতে এবং প্রতিটি অঞ্চলে পরিষেবাটির জন্য সবচেয়ে উপযুক্ত উপাদানগুলির প্রমাণ হিসাবে প্রমাণ সরবরাহ করব। প্রোগ্রামগুলি খুব আকর্ষণীয় না এবং খুব ভাল হবে না। " এই বক্তৃতা বিবিসি সম্প্রচারটি বিশ্বের বিভিন্ন অংশে সম্প্রচারিত হিসাবে পাঁচবার পড়েছিল। 
লন্ডনের ব্রডকাস্টিং হাউস থেকে এই পরিষেবাটি সম্প্রচারিত হয়, যেটি কর্পোরেশনটির সদর দপ্তরও। এটি বিল্ডিংয়ের নতুন অংশে অবস্থিত, যেখানে বিভিন্ন ভাষার সার্ভিসগুলো ব্যবহারের জন্য রেডিও এবং টেলিভিশন স্টুডিও রয়েছে। বিল্ডিংটিতে আন্তর্জাতিক বিশ্ব পরিষেবা, আন্তর্জাতিক টেলিভিশন চ্যানেল বিবিসি ওয়ার্ল্ড নিউজ , গার্হস্থ্য টেলিভিশন এবং রেডিও বিবিসি নিউজ বুলেটিন, বিবিসি নিউজ চ্যানেল এবং বিবিসি অনলাইন কর্তৃক ব্যবহৃত একটি সমন্বিত নিউজরুম রয়েছে। 
এই তালিকায় বিবিসি ওয়ার্ল্ড সার্ভিস দ্বারা শুরু এবং বন্ধ করার তারিখগুলো, যেখানে পরিচিত / প্রযোজ্য তারিখগুলো দ্বারা পরিচালিত বিভিন্ন ভাষা পরিষেবা তালিকাবদ্ধ। 
বিবিসি ওয়ার্ল্ড সার্ভিস পূর্বে ম্যাগাজিন এবং প্রোগ্রাম গাইড প্রকাশ করেছে:
সুরাট মেট্রো

সুরাট মেট্রো একটি দ্রুতগামী গণপরিবহন ব্যবস্থা, যা গুজরাতেরাট শহরের জন্য প্রস্তাবিত। কেন্দ্রীয় সরকার ১১ মার্চ ২০১৯ সালে সুরাট মেট্রো রেল প্রকল্পের অনুমোদন দিয়েছে, যার মধ্যে ২ টি মেট্রো রেল করিডোর রয়েছে এবং মেট্রো করিডোর দুটির মোট দৈর্ঘ্য ৪০.৩৫ কিলোমিটার। প্রকল্পটিতে ৫ বছরের মধ্যে আনুমানিক খরচ হবে ১২,০২০.৩২ কোটি টাকা।
আগস্ট ২০১২ সালে, সুরাট পৌর কর্পোরেশন (এসএমসি) মেট্রো প্রকল্পের জন্য চারটি রেল রুট প্রস্তাব করেছিল। ২০১৭ সালের জানুয়ারিতে গুজরাত সরকার দুটি করিডোড অনুমোদন করেছিল। করিডোর দুটি হল- সার্থানা, ভারাচহ থেকে ড্রিম সিটি (২২ কিলোমিটার বা ১৪ মাইল) এবং বৈশান ডিপো থেকে সারলি (১৮ কিলোমিটার বা ১১ মাইল) পর্যন্ত বিস্তৃত।
মেন্টাল (২০১৬-এর চলচ্চিত্র)

রানা পাগলা - দ্য মেন্টাল (পূর্বে নির্ধারিত : মেন্টাল : ইট ক্যান বি ইউর লাভ স্টোরি); (সংক্ষেপে মেন্টাল হিসাবেই সর্বাধিক পরিচিত) হচ্ছে একটি বাংলাদেশী মারপিট থ্রিলার চলচ্চিত্র। চলচ্চিত্রটি পরিচালনা করেছেন শামীম আহমেদ রনি এবং বাংলা এক্সপ্রেসের ব্যানারে প্রযোজনা করেছেন পারভেজ চৌধুরী। এটির চিত্রনাট্য লিখেছেন আব্দুল্লাহ জহির বাবু ও দাউদ হুসেন। চলচ্চিত্রটিতে কেন্দ্রীয় চরিত্রে অভিনয় করেছেন শাকিব খান ও নুসরাত ইমরোজ তিশা। পাশাপাশি আঁচল, সাবরিনা পড়শী, মিশা সওদাগর এবং শিমুল খানসহ অন্যান্যরা বিভিন্ন গুরুত্বপূর্ণ চরিত্রে অভিনয় করেছেন।
চলচ্চিত্রটির ফার্স্ট লুক পোস্টার প্রকাশ করা হয় ২০১৫ সালের ১ ফেব্রুয়ারি। চলচ্চিত্রটির কাহিনি ক্রিস্টোফার নোলানের "মেমেন্টো" এবং চিত্রনাট্য রবি তেজা অভিনীত তেলুগু চলচ্চিত্র "বালুপুর" থেকে অনুপ্রাণিত। হয়ে নির্মিত করা হয়েছে। চলচ্চিত্রটি ২০১৬ সালের ৭ জুলাই মুক্তি দেওয়া হয়।
দেশের মূল্যবান খনিজ সম্পদ বিদেশিদের হাতে তুলে দিচ্ছে এক গডফাদার। এই ঘটনা নিয়ে একটি প্রতিবেদন তৈরি করে টিভি চ্যানেলের প্রতিবেদক সিমি (নুসরাত ইমরোজ তিশা)। তা জেনে যায় সন্ত্রাসী চক্র। প্রতিবেদন জমা দেওয়ার আগেই সিমির ওপর নেমে আসে নির্মম অত্যাচার। সিমি ও তার পরিবারের সব সদস্যকে হত্যা করে সন্ত্রাসীরা। সিমিকে হারিয়ে তার ভালোবাসার মানুষটি উন্মাদ। সে খুঁজতে থাকে সেই গডফাদারকে।
২০১৪ সালের শুরুরদিকে বাংলাদেশ এক্সপ্রেস ফিল্মস চলচ্চিত্রটি প্রযোজনার ঘোষণা করে চলচ্চিত্রটির জন্য তার চিত্রায়ণের প্রস্তুতি নেয়। এটি পরিবেশনের দায়িত্ব দ্য অভি পিকচার্স প্রদান করে প্রযোজনা সংস্থা। চলচ্চিত্রটি ২০১৪ সালের সেপ্টেম্বরে বাংলাদেশের সিলেটে আনুষ্ঠানিকভাবে শুরু হয়।
এটি শাকিব খানের সঙ্গে পরিচালক শামীম আহমেদ রনির এটি প্রথম চলচ্চিত্র। পরিচালক প্রধান ভূমিকা জন্য কয়েকজন অভিনেত্রী বিবেচনা আনেন, পরে নুসরাত ইমরোজ তিশা, আঁচল এবং সাবরিনা পড়শীকে অভিনয়ের জন্য চূড়ান্ত করেন। চলচ্চিত্রটিতে সাবরিনা পড়শী একজন সুরকারের ভূমিকায় এবং নুসরাত ইমরোজ তিশা ও আঁচল সাংবাদিক হিসেবে ভূমিকা পালন করেন।
২০১৪ নভেম্বরে ঢাকায় চলচ্চিত্রটির আনুষ্ঠানিক চিত্রগ্রহণ শুরু অনুষ্ঠিত হয়। ঢাকায় এবং সিলেটে চলচ্চিত্রটির বেশিরভাগ অংশের দৃশ্যধারণ হয়। পাশাপাশি বেশ কয়েকটি দৃশ্য বিদেশে চিত্রায়িত করা হয়।
চলচ্চিত্রটির সুর ও সঙ্গীতায়োজন করেছেন ডাব্বু ও আকাশ। এটির সবগুলো গানের গীত রচনা করেছেন প্রসেন, রিদ্ধি, সোমেশ্বর অলি, জাহিদ হাসান অভি, জাহিদ আকবর এবং রবিউল ইসলাম জীবন। ২০১৪ সালের নভেম্বরে শান এটির দ্বিতীয় গান রেকর্ড করেন। ২০১৪ সালের ডিসেম্বরে জোজো চলচ্চিত্রের তৃতীয় ও আইটেম গান রেকর্ড করেন। ২০১৫ সালের ২৩ জানুয়ারি "বলতে বাকি কতো কি" শিরোনামের একটি গান একক হিসাবে মুক্তি দেওয়া।
চলচ্চিত্রটি ২০১৬ সালের ৭ জুলাই মুক্তি দেয়া হয়।
"বলতে বাকি কতো কি" গানটি মুক্তির পর কপিরাইট লঙ্ঘনের অভিযোগে চলচ্চিত্রটি ব্যপক সমালোচনার মুখোমুখি হতে হয়। গানটির গীত ভিন্ন হলেও এটি ইমরানের গাওয়া ২০১৫ সালে মুক্তিপ্রাপ্ত "বলতে বলতে চলতে চলতে" গানের সুর ন্যায় একই ধরনের হওয়ায় এটির বিরুদ্ধে কপিরাইট লঙ্ঘনের অভিযোগ তুলা হয়। যদিও গানটি রচনা খুব অনুরূপ, প্রসেন এবং শফিক তুহিন উভয় একই গানের জন্য নাম জমা দেন। পরবর্তীতে নিশ্চিত করা হয় যে ইমরান মাহমুদুল এই গানের বৈধ কপিরাইট ধারক এবং এটির প্রযোজক গানটির জন্য তাকে প্রাথমিকভাবে কমিশন দেয়। তবে পরবর্তীতে গানটি পেশাদার উদাসীনতার কারণে বাদ দেওয়া হয়েছিল।
বকশীগঞ্জ পৌরসভা

বকশীগঞ্জ পৌরসভা বাংলাদেশের জামালপুর জেলার বকশীগঞ্জ উপজেলার অন্তর্গত একটি পৌরসভা।
এই পৌরসভাটি বকশীগঞ্জ উপজেলায় অবস্থিত। এর উত্তরে দেওয়ানগঞ্জ উপজেলা ও ভারত, দক্ষিণে শ্রীবরদী উপজেলা ও ইসলামপুর, পূর্বে শ্রীবরদী উপজেলা এবং পশ্চিমে দেওয়ানগঞ্জ উপজেলা অবস্থিত।
বকশীগঞ্জ পৌরসভা ৫ ফেব্রুয়ারি ২০১৩ সালে ৯টি ওয়ার্ড নিয়ে গঠিত হয়। ২০১৭ সালের ২৮ ডিসেম্বর বকশীগঞ্জ পৌরসভার প্রথম পৌরসভা নির্বাচন অনুষ্ঠিত হয়।
বাংলাদেশের ২০১১ সালের আদমশুমারি (জনসংখ্যা গণনা) অনুযায়ী বকশীগঞ্জ পৌরসভার জনসংখ্যা ৫০১৭৬ জন।
উল্লেখযোগ্য শিক্ষা প্রতিষ্ঠানের মধ্যে 
রয়েছে 
☞ টেক্সটাইল ভোকেশনাল ইন্সটিটিউট। 
☞ উলফাতুন্নেছা সরকারি বালিকা উচ্চ বিদ্যালয়।
☞ বকশীগঞ্জ মডেল সরকারি প্রাথমিক বিদ্যালয়।
☞ বকশীগঞ্জ এন. এম উচ্চ বিদ্যালয় (১৯৩৫)।
☞ বকশীগঞ্জ সরকারি কিয়ামত উল্লাহ্ কলেজ।
☞ খাতেমুন মঈন মহিলা কলেজ।
☞ ইসলামিক ফাউন্ডেশন।
☞ দড়িপাড়া সরকারি প্রাথমিক বিদ্যালয়।
☞ ডলফিন আইডিয়াল একাডেমি।
☞ শাহিন ক্যাডেট স্কুল।
☞ জিনিয়া ওমর মডেল স্কুল।
বকশীগঞ্জ পৌরসভার হাট-বাজার সমূহঃ
তারা রানী শ্রীবাস্তব

তারা রানী শ্রীবাস্তব ছিলেন ভারতবর্ষের বিহারে জন্ম নেওয়া এক স্বাধীনতা সংগ্রামী যিনি মহাত্মা গান্ধীর ভারত ছাড় আন্দোলনে অংশ নেবার জন্য সুপরিচিত। তিনি এবং তার স্বামী ফুলেন্দু বাবু বিহার প্রদেশের সারন জেলায় বাস করতেন। ১৯৪২ সালে তিনি এবং তার স্বামী বিহারের সিওয়ানে স্থানীয় পুলিশ স্টেশনের দিকে এগিয়ে যাওয়া এক মিছিলের নেতৃত্ব দিচ্ছিলেন। ঐ মিছিলে পুলিশ গুলি চালালে তার স্বামী গুলিবিদ্ধ হন ও দেশের জন্য নিজের জীবন উৎসর্গ করেন। নিজের জীবনসঙ্গীর মৃত্যুর পরও থেমে থাকেন নি এই মহীয়সী নারী। ভারতের স্বাধীনতা লাভ করার পূর্বমুহূর্ত পর্যন্ত লড়ে গিয়েছেন ঔপনিবেশিক শক্তির বিরুদ্ধে।
তারা রানী শ্রীবাস্তব বিহার প্রদেশের রাজধানী পাটনার নিকটবর্তী সারন জেলায় জন্মগ্রহণ করেন। ফুলেন্দু বাবুর সাথে অল্পবয়সেই বিবাহ বন্ধনে আবদ্ধ হন তিনি।
নিজের এলাকার নারীদের স্বাধীনতা সংগ্রামে যুক্ত করতে তারা রানীর অবদান ছিল অনস্বীকার্য। তার প্রচেষ্টায়, তার এলাকার বহু নারী, ব্রিটিশবিরোধী আন্দোলনে অংশ নিয়েছিলেন। তিনি এমন সময়ে ভারতীয় নারীদের ব্রিটিশবিরোধী আন্দোলনে শামিল করেছিলেন, যখন ভারতীয় নারীদের ঘরের বাইরে পা ফেলাকে সমাজ বাঁকা চোখে দেখত। সামাজিক দৃষ্টিকে গ্রাহ্য না করে, দেশমাতৃকার টানে, তারা রানীর ডাকে, ঔপনিবেশিক শক্তির বিরুদ্ধে সংগ্রামে নেমেছিলেন বহু নারী।
১৯৪২ সালের আগস্ট মাসের ১২ তারিখে মহাত্মা গান্ধীর ডাকে তিনি এবং তার স্বামীর নেতৃত্বে বিহারের সিওয়ানে অবস্থিত একটি পুলিশ স্টেশনে ভারতের তেরঙ্গা পতাকা উত্তোলনের জন্য একটি মিছিল বের হয়, যা ছিল সাম্রাজ্যবাদী ব্রিটিশ শাসকগোষ্ঠীর 'চূড়ান্ত অবমাননা'। সাম্রাজ্যবাদী গোষ্ঠীর তাঁবেদার পুলিশ বাহিনী, মিছিলের জনতাকে নিবৃত্ত করতে মিছিলে অংশগ্রহণকারী জনতার ওপর লাঠিচার্জ শুরু করে। পরিস্থিতি নিয়ন্ত্রণের বাইরে চলে গেলে, পুলিশ জনতার ওপর গুলি চালায়। ফলে বহু স্বাধীনতা সংগ্রামী গুলিবিদ্ধ ও আহত হন, যাঁদের মধ্যে, তার স্বামী ফুলেন্দু বাবুও ছিলেন। স্বামী গুলিবিদ্ধ হবার পরও, তারা রানী তার শাড়ির পাড় দিয়ে ফুলেন্দু বাবুর ক্ষতস্থান বেঁধে দিয়ে, পুলিশ স্টেশন অভিমুখে যাওয়া জনতাকে সামনের দিকে এগিয়ে নিয়ে যান, যেখানে তিনি ভারতের পতাকা উত্তোলনের চেষ্টা করেছিলেন। ফিরে আসার পর, তিনি আবিষ্কার করেন যে, তার স্বামী পুলিশের গুলিতে শহিদ হয়েছেন। ১৯৪২ সালের আগস্ট মাসের ১৫ তারিখে তার স্বামী ফুলেন্দু বাবুর দেশের প্রতি আত্মত্যাগের স্মরণে সারন জেলার ছাপরায় এক প্রার্থনাসভা অনুষ্ঠিত হয়।
স্বামীকে হারানোর পর ভেঙে না পড়ে ভারতের স্বাধীনতা লাভের পূর্বপর্যন্ত ব্রিটিশদের বিরুদ্ধে লড়ে গিয়েছেন তিনি। ভারতের স্বাধীনতা সংগ্রামের ইতিহাসে তার নাম স্বর্ণাক্ষরে লেখা থাকবে।
জাসিন্ডা আরডার্ন

জাসিন্ডা কেট লরেল আরডার্ন (; জন্ম ২৬ জুলাই ১৯৮০) হলেন একজন নিউজিল্যান্ডীয় রাজনীতিক, যিনি ২০১৭ সালের ২৬শে অক্টোবর ৩৭ বছর বয়সে নিউজিল্যান্ডের ৪০তম প্রধানমন্ত্রীর দায়িত্ব গ্রহণ করেন। আরডার্ন ২০১৭ সালের ৮ই মার্চ থেকে মাউন্ট অ্যালবার্ট ইলেক্টোরেটের সংসদ সদস্য; তিনি ২০০৮ সালের সাধারণ নির্বাচনে তালিকাভুক্ত সংসদ সদস্য হিসেবে প্রথম হাউজ অব রিপ্রেজেন্টেটিভসের জন্য নির্বাচিত হন। তিনি ২০২৩ সালের ৭ ফেব্রুয়ারি লেবার পার্টির প্রধানের পদ থেকে সরে দাঁড়ান।
২০০১ সালে ওয়াইকাটো বিশ্ববিদ্যালয় থেকে স্নাতক সম্পন্ন করে আরডার্ন তৎকালীন প্রধানমন্ত্রী হেলেন ক্লার্কের দপ্তরে গবেষক হিসেবে যোগদান করেন। তিনি পরবর্তী কালে যুক্তরাজ্যে ব্রিটিশ প্রধানমন্ত্রী টনি ব্লেয়ারের নীতি-নির্ধারণী উপদেষ্টা হিসেবে কাজ করেন। ২০০৮ সালে তিনি ইন্টারন্যাশনাল ইউনিয়ন অব সোশ্যালিস্ট ইয়ুথের সভাপতি নির্বাচিত হন। তিনি বিশ্বে দ্বিতীয় প্রধানমন্ত্রী যিনি ক্ষমতায় থাকাকালে মা হয়েছেন।
জাসিন্ডা আরডার্ন ১৯৮০ সালের ২৬শে জুলাই নিউজিল্যান্ডের হ্যামিলটনে জন্মগ্রহণ করেন। তার পিতা রস আরডার্ন একজন পুলিশ কর্মকর্তা এবং মাতা লরেল (বটমলি) আরডার্ন স্কুলের সহকারী ছিলেন। আরডার্ন তার পিতার কর্মস্থল মরিন্সভিল ও মুরুপারায় বেড়ে ওঠেন। তিনি মরিন্সভিল কলেজে পড়াশোনা করেন, যেখানে তিনি স্কুলের বোর্ড অব ট্রাস্টির শিক্ষার্থীদের প্রতিনিধি ছিলেন। তিনি ২০০১ সালে ওয়াইকাটো বিশ্ববিদ্যালয় থেকে রাজনীতি ও গণসম্পর্ক বিষয়ে ব্যাচেলর অব কমিউনিকেশন স্টাডিজ (বিসিএস) ডিগ্রি অর্জন করেন।
অনিল কুমার গায়েন

অনিল কুমার গায়েন () (১ ফেব্রুয়ারি ১৯১৯ - ৭ ফেব্রুয়ারি ১৯৭৮) একজন ভারতীয় গণিতবিদ এবং পরিসংখ্যানবিদ, যিনি তার সহকর্মী রোনাল্ড ফিশারের সঙ্গে ফলিত পরিসংখ্যানের ক্ষেত্রে পিয়ারসন সহসম্বন্ধ গুণাঙ্ক নির্ণয়ের জন্য পরিচিত। তিনি কেমব্রিজ বিশ্ববিদ্যালয় থেকে হেনরি এলিস ড্যানিয়েলসের তত্ত্বাবধানে পিএইচডি লাভ করেন। তিনি রয়েল স্ট্যাটিস্টিকাল সোসাইটি এবং ক্যামব্রিজ ফিলোসফিকাল সোসাইটির ফেলো হিসাবে সম্মানিত হন।
গায়েন ইন্ডিয়ান সায়েন্স কংগ্রেস অ্যাসোসিয়েশনের পরিসংখ্যান বিভাগের সভাপতি এবং তার পাশাপাশি ভারতীয় ইনস্টিটিউট অফ টেকনোলজির গণিত বিভাগের প্রধান ছিলেন। পরবর্তীকালে তিনি বাংলার নবজাগরণের বিখ্যাত সমাজসংস্কারক, ঈশ্বর চন্দ্র বিদ্যাসাগরের নামানুসারে বিদ্যাসাগর বিশ্ববিদ্যালয় প্রতিষ্ঠা করেন।
অনিল কুমার গাইন পশ্চিমবঙ্গের পূর্ব মেদিনীপুর জেলার লক্ষ্মীগ্রামের গরিব বাঙালি পরিবারে জন্মগ্রহণ করেন।  তাঁর বাবার নাম জীবনকৃষ্ণ গায়েন ও মায়ের নাম পঞ্চমী দেবী। শৈশবকালে তাঁর বাবা মারা গেলে, তিনি এবং তার ভাইবোনেরা তার বিধবা মায়ের সঙ্গে অর্থনৈতিক কষ্টের মধ্যে দিয়ে বড়ো হন। তিনি একটি সাধারণ স্থানীয় বিদ্যালয়ে প্রাথমিক শিক্ষা গ্রহণ করেন। বিদ্যালয় শিক্ষার পর তিনি সুরেন্দ্রনাথ কলেজ থেকে গণিত অধ্যয়ন করার জন্য কলকাতায় যান, এরপর কলকাতা বিশ্ববিদ্যালয় থেকে স্নাতকোত্তর ডিগ্রি অর্জন করেন। ১৯৪৩ খ্রিস্টাব্দে তিনি ইউনিভার্সিটির গোল্ড মেডেলিস্ট হন।
১৯৪৭ খ্রিস্টাব্দে তিনি পিএইচডি লাভের জন্য ইংল্যান্ড ভ্রমণ করেন। গণিতের পরিসংখ্যানে  কেমব্রিজ বিশ্ববিদ্যালয় থেকে শিক্ষাগ্রহণকালে তিনি হেনরি এলিস ড্যানিয়েলসের তত্ত্বাবধানে তার বেশিরভাগ কাগজপত্র লেখেন। তিনি সেখানে স্যার রোনাল্ড ফিশারের সঙ্গে বন্ধুত্ব করেন এবং ফলিত পরিসংখ্যানের ক্ষেত্রে তার সঙ্গের বেশিরভাগ সময় কাটিয়েছিলেন।
ভারতে ফিরে এসে তিনি ইন্ডিয়ান স্ট্যাটিস্টিক্যাল ইনস্টিটিউট এবং কলকাতা বিশ্ববিদ্যালয়ে পড়াশোনা শুরু করেন এবং অবশেষে খড়গপুরে ইন্ডিয়ান ইনস্টিটিউট অফ টেকনোলজিতে যোগ দেন, যেখানে তিনি তার বেশিরভাগ অবশিষ্ট কর্মজীবন কাটিয়েছিলেন। খড়গপুরে থাকাকালীন তিনি ন্যাশনাল কাউন্সিল ফর এডুকেশনাল রিসার্চ এন্ড ট্রেনিং (এনসিইআরটি) এর মতো শিক্ষা প্রকল্পগুলিতে কাজ শুরু করেন। শিক্ষা বিপ্লবের এই আগ্রহের ফলে অবশেষে বিদ্যাসাগর বিশ্ববিদ্যালয়ের সূচনা ঘটে। বিশ্ববিদ্যালয়টি বিশ্ববিদ্যালয় মঞ্জুরি কমিশন (ভারত) দ্বারা ১৯৮১ খ্রিস্টাব্দে আইন অনুযায়ী প্রতিষ্ঠিত হয়েছিল।
বাংলায় শিক্ষা বিপ্লব করার প্রচেষ্টায় তিনি বাংলার নবজাগরণের একজন বিশিষ্ট পণ্ডিত ও শিক্ষিত ব্যক্তিত্ব হয়ে ওঠেন। ২০১২ খ্রিস্টাব্দে বিদ্যাসাগর বিশ্ববিদ্যালযয়ের উদুঅগে তাঁর অবদানকে সম্মান জানাতে অনিল কুমার গাইন মেমোরিয়াল লেকচার প্রতিষ্ঠিত হয়।
গ্লেন ক্লোজ

গ্লেন ক্লোজ (; জন্ম: ১৯ মার্চ ১৯৪৭) হলেন একজন মার্কিন অভিনেত্রী, গায়িকা ও প্রযোজক। তিনি একাধিক পুরস্কার ও সম্মাননা অর্জন করেছেন, তন্মধ্যে তিনটি টনি পুরস্কার, তিনটি গোল্ডেন গ্লোব পুরস্কার ও তিনটি প্রাইমটাইম এমি পুরস্কার। তিনি সাতটি একাডেমি পুরস্কারের মনোনয়ন লাভ করেছেন, এবং তিনি কোন পুরস্কার জয় না করে সর্বাধিক মনোনয়নের অধিকারী। ২০১৬ সালে আমেরিকান থিয়েটার হল অব ফেমে তার নাম অন্তর্ভুক্ত করা হয়।
কানেটিকাটের গ্রিনউইচে জন্মগ্রহণকারী ক্লোজ উইলিয়াম অ্যান্ড ম্যারি কলেজ থেকে থিয়েটার ও নৃবিজ্ঞানে স্নাতক সম্পন্ন করেন। তিনি ১৯৭৪ সালে "লাভ ফর লাভ" মঞ্চনাটক দিয়ে পেশাদার অভিনয় জীবন শুরু করেন এবং ১৯৮০-এর দশকের শুরুর দিক পর্যন্ত নিউ ইয়র্ক মঞ্চে অভিনয় করেছেন। ব্রডওয়ে মঞ্চে তার অভিনীত কাজের মধ্যে রয়েছে "বারনুম" (১৯৮০) ও "দ্য রিয়াল থিং" (১৯৮৩), দ্বিতীয় কাজটির জন্য তিনি শ্রেষ্ঠ অভিনেত্রী বিভাগে টনি পুরস্কার অর্জন করেন। তার চলচ্চিত্রে অভিষেক ঘটে "দ্য ওয়ার্ল্ড অ্যাকর্ডিং টু গার্প" (১৯৮২) ছবি দিয়ে, এবং পরবর্তী কালে তিনি "দ্য বিগ চিল" (১৯৮৩) ও "দ্য ন্যাচারাল" (১৯৮৪)-এ পার্শ্ব চরিত্রে অভিনয় করেন, এই তিনটি ছবির জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। ক্লোজ ১৯৮০-এর দশকের শেষভাগে নিজেকে প্রধান অভিনেত্রী হিসেবে প্রতিষ্ঠিত করেন এবং "ফ্যাটাল অ্যাট্রাকশন" (১৯৮৭) ও "ডেঞ্জারাস লিয়াজোঁ" (১৯৮৮) চলচ্চিত্রে অভিনয় করে শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন।
ক্লোজ আরও দুটি টনি পুরস্কার অর্জন করেন "ডেথ অ্যান্ড দ্য মেইডেন" (১৯৯২) ও "সানসেট বুলেভার" (১৯৯৫) মঞ্চনাটকে অভিনয় করে। তিনি তার প্রথম প্রাইমটাইম এমি পুরস্কার অর্জন করেন ১৯৯৫ সালে টেলিভিশন চলচ্চিত্র "সার্ভিং ইন সাইলেন্স: দ্য মার্গারেট ক্যামারমেয়ার স্টোরি"-এ অভিনয় করে। ১৯৯০-এর দশক জুড়ে তিনি "রিভার্সাল অব ফরচুন" (১৯৯০), "ওয়ান হানড্রেড ওয়ান ডালমাশিয়ান্স" (১৯৯৬), ও "এয়ার ফোর্স ওয়ান" (১৯৯৭) চলচ্চিত্রে অভিনয় করে হলিউডে সফলতা অর্জন করেন। ২০০৩ সালে তিনি টেলিভিশন চলচ্চিত্র "দ্য লায়ন ইন উইন্টার"-এ এলিনয় চরিত্রে অভিনয় করে একটি গোল্ডেন গ্লোব পুরস্কার অর্জন করেন। ২০০৭ থেকে ২০১২ সালে ক্লোজ নাট্যধর্মী ধারাবাহিক "ড্যামেজেস"-এ প্যাটি হিউস চরিত্রে অভিনয় করে একটি গোল্ডেন গ্লোব পুরস্কার ও দুটি প্রাইমটাইম এমি পুরস্কার অর্জন করেন। ২০১৪ সালে তিনি ব্রডওয়ে মঞ্চে ফিরেন "আ ডেলিকেট ব্যালেন্স"-এ পুনরুজ্জীবিতকরণ নাটক দিয়ে। ২০১০-এর দশকে তিনি "অ্যালবার্ট নবস" (২০১১) ও "দ্য ওয়াইফ" (২০১৭) চলচ্চিত্রে অভিনয় করে শ্রেষ্ঠ অভিনেত্রী বিভাগে আরও দুটি একাডেমি পুরস্কারের মনোনয়ন লাভ করেন এবং দ্বিতীয় চলচ্চিত্রের জন্য সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কার অর্জন করেন।
শিশির কুমার মিত্র

শিশির কুমার মিত্র (২৪ অক্টোবর ১৮৯০- ১৩ আগস্ট ১৯৬৩) ছিলেন একজন ভারতীয় বাঙালি পদার্থবিদ। ভারতীয় উপমহাদেশে বেতার যোগাযোগ সম্পর্কিত গবেষণা প্রতিষ্ঠান ও প্রাতিষ্ঠানিক শিক্ষাদান শুরু হয় ডক্টর শিশির কুমার মিত্রের হাত ধরে।
শিশিরকুমার মিত্র কলকাতার হুগলি জেলার কোন্নগর শহরতলিতে জন্মগ্রহণ করেন। তিনি জয়কৃষ্ণ মিত্রের তৃতীয় পুত্র। ডক্টর মিত্রের জন্মের সময়ে তিনি বিদ্যালয়ে শিক্ষকতা করতেন। তার মাতা শরত্কুমারী দেবী ছিলেনএকজন মেডিকেল ছাত্রী। কলকাতায় থাকাকালীন, জয়কৃষ্ণ অনেক বিশিষ্ট পণ্ডিত, বিশেষত ঈশ্বর চন্দ্র বিদ্যাসাগর এবং বিপিন চন্দ্র পালের সাথে পরিচিত হন। কলকাতায় এসে জয়কৃষ্ণ ক্যাম্পবেল মেডিকেল কলেজের ছাত্র হিসেবে তার স্ত্রীকে ভর্তি করে দেন। ১৮৯২ খ্রিষ্টাব্দে শরত্কুমারী চিকিৎসক হিসাবে যোগ্যতা অর্জন করেন এবং ভাগালপুর নগরের লেডি ডাফরিন হাসপাতালে ভর্তি হন।
কলকাতা বিশ্ববিদ্যালয় ত্যাগ করার পর পরিবারকে সমর্থন করার জন্য ডক্টর মিত্র তার প্রাক্তন কলেজ টি টি এন এন কলেজের লেকচারার হিসেবে নিযুক্ত হন। ১৯১২ সালে প্রেসিডেন্সি কলেজ থেকে স্নাতকোত্তর পরীক্ষায় প্রথম বিভাগে উত্তীর্ণ হয়েছিলেন তিনি এবং তারপরেই কলকাতা বিশ্ববিদ্যালয়ে অধ্যাপনায় নিযুক্ত হন শিশিরকুমার। ১৯১৯ সালে ডিএসসি ডিগ্রি লাভের জন্য কলকাতা বিশ্ববিদ্যালয়ে 'ইন্টারফিয়ারেন্স অ্যাণ্ড ডিফ্র্যাকশান অফ লাইট' বিষয়ে গবেষণা করেছেন তিনি। 
তাঁরই উদ্যোগে কলকাতা বিশ্ববিদ্যালয়ে বেতার-পদার্থবিদ্যা বিভাগ চালু হয়। বায়ুমণ্ডলীয় বিজ্ঞানচর্চার উপর তাঁর লেখা 'দি আপার অ্যাটমোস্ফিয়ার' বইটি সেকালে অন‍্যতম গুরুত্বপূর্ণ এবং নির্ভরযোগ্য বই ছিল।
চরণজিত কৌর বাজ্বয়া

চরণজিত কাউর বাজ্বয়া একজন ভারতীয় রাজনীতিবিদ যিনি ভারতীয় জাতীয় কংগ্রেসের রাজনীতির সাথে যুক্ত। তিনি পাঞ্জাব বিধানসভার একজন সদস্য ছিলেন। পাঞ্জাব বিধানসভার কাদিয়ান আসন থেকে ২০১২ সালে নির্বাচিত হয়েছিলেন তিনি। তিনি পাঞ্জাব প্রদেশ কংগ্রেস কমিটির সভাপতি প্রতাপ সিং বাজ্বয়ার সহধর্মিণী। তার স্বামী লোকসভার সদস্য।
১৯৫৯ সালের জুন মাসের ২৫ তারিখে ভারতের পাঞ্জাব প্রদেশের পাটিয়ালাতে জন্মগ্রহণ করেন তিনি। তার পিতার নাম হরিচরণ সিং চাহাল এবং তার মাতার নাম গুরুচরণ চাহাল।
তিনি একজন স্নাতক। ম্যাট্রিকুলেশন, ইন্টারমিডিয়েট শেষ করার পর, ১৯৭৯ সালে, পাঞ্জাব বিশ্ববিদ্যালয় থেকে ইংরেজিতে স্নাতক ডিগ্রি লাভ করেন তিনি।
চরণজিত কাউর বাজ্বয়া, ২০১২ সালে, পাঞ্জাব বিধানসভা নির্বাচনে, কাদিয়ান আসন থেকে নির্বাচন করার জন্য ভারতীয় জাতীয় কংগ্রেস থেকে মনোনয়ন পান। কাদিয়ান জায়গাটি কাদিয়ানি সম্প্রদায়ের প্রতিষ্ঠাতা মির্জা গোলাম আহমদের জন্মস্থান হিসেবে ভারতবর্ষে পরিচিত। চরনজিত কাউর বাজ্বয়া, মোট প্রদত্ত ভোটের ৪৮.৯৪% ভোট পেয়ে, বিধানসভার সদস্য নির্বাচিত হন। তিনি ৫৯,৮৪৩ ভোট পেয়ে নির্বাচিত হয়েছিলেন। তার নিকটতম প্রতিদ্বন্দ্বী ছিলেন প্রাদেশিক সরকারের সাবেক শিক্ষামন্ত্রী শিরোমণি আকালি দলের সেবা সিং সেখোয়ান। সেবা সিং সেখোয়ান পেয়েছিলেন ৪৩,৬৮৭ ভোট, যা প্রদত্ত ভোটের ৩৫.৭৩%। চরনজিত কাউর বাজ্বয়াসহ ১৪ জন নারী, সেবার পাঞ্জাব বিধানসভা নির্বাচনে জয়লাভ করেছিলেন, যা ১১৭ জন সদস্যবিশিষ্ট পাঞ্জাব বিধানসভার মোট সদস্য সংখ্যার ১১.৯৭%। ২০১৬ সালের নভেম্বরে, ভারতীয় সুপ্রিম কোর্ট শতদ্রু-যমুনা সংযোগ নিয়ে পাঞ্জাবের পরিবর্তে হরিয়ানার পক্ষে রায় দিলে পাঞ্জাব বিধানসভার বিরোধী দল ভারতীয় জাতীয় কংগ্রেসের ৪২ জন সদস্য একসাথে বিধানসভা থেকে পদত্যাগ করেন, যাঁদের মধ্যে তিনি ছিলেন অন্যতম। বিষয়টি ভারতীয় রাজনৈতিক অঙ্গনে আলোচনার জন্ম দেয়। ২০১৭ সালের বিধানসভা নির্বাচনে, তিনি প্রতিদ্বন্দ্বিতা করেন নি। তার আসনে বাজ্বয়া পরিবারের আরেক সদস্য, তার স্বামী প্রতাপ সিং বাজ্বয়ার ভাই ফতেহজং বাজ্বয়া ভারতীয় জাতীয় কংগ্রেস থেকে মনোনয়ন পান এবং জয়লাভ করেন।
তিনি প্রতাপ সিং বাজ্বয়ার জীবনসঙ্গিনী। তার স্বামী প্রতাপ সিং বাজ্বয়ার বাবা সৎনাম সিং, বাজ্বয়া পাঞ্জাব বিধানসভার পাঁচ বার নির্বাচিত সদস্য এবং পাঞ্জাব প্রাদেশিক সরকারের সাবেক মন্ত্রী। রাজনীতির বাইরে, বিক্রম প্রতাপ বাজ্বয়া একজন সমাজসেবক ও ক্রীড়া সংগঠক। তার স্বামীর পাশাপাশি তিনিও প্রাদেশিক রাজনীতিতে রেখে চলেছেন গুরুত্বপূর্ণ ভূমিকা। এই দম্পতির একমাত্র সন্তান বিক্রম প্রতাপ বাজ্বয়া।
কেক্সজাকাল্লু

কেক্সজাকাল্লু গ্যাস্তন সোলনিকি রচিত এবং পরিচালিত ২০১৬ সালে মুক্তিপ্রাপ্ত আর্জেন্টিনীয় নাটকীয় চলচ্চিত্র। ৭৩ তম ভেনিস চলচ্চিত্র উৎসবে এটি প্রদর্শিত হয়।
ধনী শিল্পপতিদের বেশ কয়েকটি তরুণ কন্যা একটি সাংস্কৃতিক মন্দার শারীরিক এবং আধ্যাত্মিক দিককে সমানভাবে অদম্য এবং বাধ্যকারী পদ্ধতিতে পরীক্ষা করে।
লায়লা মাল্টজ
লারা তারলোভস্কি
কাতিয়া শেচটম্যান
ডেনিস গ্রোসম্যান
পেড্রো ট্রোকা
নাটালি মাল্টজ
মারিয়া সোলদি
মাবেল মাচাদো
লুকাস ওয়াসারম্যান
মার্টন ওয়াসারম্যান
গ্যাব্রিয়েলা ব্রায়িটম্যান
আলবার্তো গ্রোসম্যান
সেবাস্তিয়ান তারলোস্কি
কার্মান তারলোস্কি
মাতেও তারলোস্কি
জেমস ফ্র্যাঙ্কো

জেমস এডওয়ার্ড ফ্র্যাঙ্কো (; জন্ম: ১৯ এপ্রিল ১৯৭৮) হলেন একজন মার্কিন অভিনেতা ও চলচ্চিত্র নির্মাতা। তিনি "১২৭ আওয়ারস" (২০১০) চলচ্চিত্রে অভিনয় করে শ্রেষ্ঠ অভিনেতা বিভাগে অস্কার, বাফটা ও সেরা নাট্য চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। ফ্র্যাঙ্কো স্যাম রেইমির "স্পাইডার-ম্যান" ত্রয়ী (২০০২-২০০৭), "মিল্ক" (২০০৮), "পাইনঅ্যাপল এক্সপ্রেস" (২০০৮), "ইট, প্রে, লাভ" (২০১০), "রাইজ অব দ্য প্লেনেট অব দি অ্যাপস" (২০১১), "স্পিং ব্রেকার্স" (২০১২) "অজ দ্য গ্রেট অ্যান্ড পাওয়ারফুল" (২০১৩), "দিস ইজ দি এন্ড" (২০১৩) চলচ্চিত্রে অভিনয়ের জন্য পরিচিত। তিনি "দ্য ডিজেস্টার আর্টিস্ট" (২০১৭) চলচ্চিত্রে অভিনয় করে সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন।
ফ্র্যাঙ্কো চলচ্চিত্রের পাশাপাশি টেলিভিশনেও কাজ করেছেন; তিনি হাস্যরসাত্মক নাট্যধর্মী "ফ্রিকস অ্যান্ড গিকস" (১৯৯৯-২০০০) ধারাবাহিকে ড্যানিয়েল ডেসারিও চরিত্রে অভিনয় করে প্রসিদ্ধি লাভ করেন। তিনি জীবনীমূলক টেলিভিশন চলচ্চিত্র "জেমস ডিন" (২০০১)-এ অভিনয় করে একটি গোল্ডেন গ্লোব পুরস্কার অর্জন করেন। তিনি ডেটাইমের সোপ অপেরা "জেনারেল হসপিটাল" (২০০৯-২০১২) ও সীমিত ধারাবাহিক "১১.২২.৬৩" (২০১৬)-এ শ্রেষ্ঠাংশে অভিনয় করেছেন। বর্তমানে তিনি এইচবিওর নাট্যধর্মী ধারাবাহিক "দ্য ডেউস" (২০১৭-বর্তমান)-এ অভিনয় করছেন।
আশরফপুর কিছৌছা

আশরফপুর কিছৌছা একটি শহর এবং ভারতের উত্তর প্রদেশ রাজ্যের আম্বেদকর নগর জেলার একটি নগর পঞ্চায়েত। এটি বিশ্বব্যাপী সুপরিচিত কারণ এখানে বিখ্যাত চিশতী সুফি দরবেশ সুলতান সৈয়দ মখদুম আশরাফ জাহাঙ্গীর সেমনানির মাজার অবস্থিত, যা সারা বছর ধর্ম, বর্ণ, গোষ্ঠী ও লিঙ্গ নির্বিশেষে লক্ষ লক্ষ ভক্তদের আকর্ষণ করে। নিকটবর্তী রেলওয়ে স্টেশন হল আকবরপুর রেলওয়ে স্টেশন যা প্রায় ২৩ কিলোমিটার দূরে। আকবরপুর স্টেশনটি কলকাতা, দিল্লি, লখনউ, বারাণসী এবং মুম্বাইয়ের মতো বড় শহরগুলির সাথে রেলের মাধ্যমে সংযুক্ত।
ভারত আদমশুমারি , আশরফপুর কিছৌছার জনসংখ্যা ১৩,৪২২। পুরুষ ৫১% এবং নারী ৪৯%। আশরফপুর কিছৌছার গড় সাক্ষরতার হার -৯৮%, জাতীয় গড় ৫৯.৫% এর চেয়ে কম। ৬১% পুরুষ এবং ৩৯% নারী শিক্ষিত। ২১% জনসংখ্যার ৬ বছরের কম বয়সী।
২০১৯-এ ভারতে নির্বাচন

২০১৯ সালের ভারতবর্ষের নির্বাচনে, সাধারণ নির্বাচনে, লোকসভা নির্বাচনে, রাজ্যসভা নির্বাচনে, ছয়টি রাজ্য বিধানসভা পরিষদের নির্বাচনে এবং অন্যান্য বিধানসভা পরিষদ, কাউন্সিল এবং স্থানীয় সংস্থাগুলিতে অন্যান্য উপনির্বাচনে অন্তর্ভুক্ত। 
সতেরো লোকসভা গঠনের জন্য এপ্রিল থেকে মে ২০১৯ পর্যন্ত ভারতের সাধারণ নির্বাচন অনুষ্ঠিত হবে। ২০১৯ সালের লোকসভা নির্বাচনের ঘোষণা ঘোষণা: যেমনটা ঘটেছিল
এখানে পর্যায়ক্রমিক সময়সূচী, প্রতিটি পর্যায়ে আসন সংখ্যা এবং তাদের রাজ্যভিত্তিক ব্রেক-আপ দেওয়া হল:
পর্যায় ১, এপ্রিল ১১ :- ৯১ আসন, ২০ টি রাজ্য
অন্ধ্রপ্রদেশ.(২৫)অরুণাচল প্রদেশ (২), আসাম (৫), বিহার (৪), ছত্তিশগড় (১)
জম্মু কাশ্মীর (২), মহারাষ্ট্র (৭), মণিপুর (১), মেঘালয় (২), মিজোরাম (১), নাগাল্যান্ড (১),
উড়িষ্যায় (৪), সিকিম (১), তেলঙ্গানা (১৭), ত্রিপুরা (১), ইউপি (৮), উত্তরাখণ্ড (৫), পশ্চিমবঙ্গ(২), আন্দামান ও নিকোবর দ্বীপপুঞ্জ (১), লাক্ষাদ্বীপ (১)
দ্বিতীয় পর্যায়, ১৪ এপ্রিল, ৯৭টি আসন, ১৩ টি রাজ্য
আসাম (৫), বিহার (৫), ছত্তিশগড় (৩), জে ও কে (২), কর্ণাটক (১৪) মহারাষ্ট্র (১০), মণিপুর (১), ওড়িশা (৫), টিএন (সব ৩৯), ত্রিপুরা (১) ইউপি (৮), পশ্চিমবঙ্গ (৩), পুদুচেরি (১)
পর্যায় ৩, এপ্রিল ২৩, ১১৫ আসন, ১৪ টি রাজ্য
আসাম (৪), বিহার (৫), ছত্তিশগড় (৭), গুজরাত (সব ২৬), গোয়া (সব ২), জে ও কে (১), কর্ণাটক (১৪), কেরালা (সব ২০), মহারাষ্ট্র (১৪), ওড়িশা(৬), ইউপি (১০), পশ্চিমবঙ্গ (৫), দাদরা ও নগর হাভেলি (১), দমন ও দেউ (১)
পর্যায় ৪, এপ্রিল ২৯ ৭১ আসন, ৯ টি রাজ্য
বিহার (৫), জে ও কে (১), ঝাড়খণ্ড (৩), এমপি (৬), মহারাষ্ট্র (১৭), ওড়িশা (৬), রাজস্থান (১৩), ইউপি (১৩), পশ্চিমবঙ্গ (৮)
পর্যায় ৫, ৬ মে ৫১ টি আসন, ৭ টি রাজ্য
বিহার (৫), ঝাড়খণ্ড (৪), জে ও কে (২), এমপি (৭), রাজস্থান (১২), ইউপি (১৪), পশ্চিমবঙ্গ (৭)
পর্যায় ৬, মে ১২, ৫৯ আসন, ৭ টি রাজ্য
বিহার (৮), হরিয়ানা (১০), ঝাড়খণ্ড (৪), এমপি (৮), ইউপি (১৪), পশ্চিমবঙ্গ (৮), এনসিআর (সব ৭)
পর্যায় ৭, ১৯ মে ১৯ টি আসন, ৮ টি রাজ্য
বিহার (৮), ঝাড়খণ্ড (৩), এমপি (৮), পাঞ্জাব (সব ১৩), পশ্চিমবঙ্গ (৯), চণ্ডীগড় (১), ইউপি (১৩), হিমাচল প্রদেশ (৪ টি)
গণনা তারিখ: ২৩ মে
অন্ধ্রপ্রদেশ, অরুণাচল প্রদেশ, ওড়িশা, সিক্কিমের বিধানসভা নির্বাচন সাধারণ নির্বাচনের সাথে সাথে একযোগে অনুষ্ঠিত হবে।
হরিয়ানা, মহারাষ্ট্র, ঝাড়খণ্ড ও জম্মু ও কাশ্মিরের বিধানসভা নির্বাচনে এই বছরই অনুষ্ঠিত হবে।
আগামী ৪ এপ্রিল, ১৮, ২৩, ২৯, ২০১৯ এ ৪ টি নির্ধারিত পর্যায়গুলিতে পরবর্তী বিধানসভা গঠন করার জন্য ওবিশায় অনুষ্ঠিত হবে নির্বাচন কমিশন।
২০১৯ সালের শেষের দিকে জম্মু ও কাশ্মিরে পরবর্তী বিধানসভা গঠন করার জন্য বিধানসভা নির্বাচন অনুষ্ঠিত হবে।
আগামী সংসদ নির্বাচনে আগামী ১১ এপ্রিল ২০১৯ সালে অরুণাচল প্রদেশে পরবর্তী বিধানসভা গঠন করা হবে।
২০১৩ সালের অক্টোবরে হরিয়ানায় অনুষ্ঠিত পরবর্তী বিধানসভা নির্বাচনের জন্য বিধানসভা নির্বাচন অনুষ্ঠিত হবে।
আসন্ন বিধানসভা গঠনের জন্য এপ্রিল বা মে ২০১৯ সালে সিকিম অনুষ্ঠিত হবে।
২০১৯ সালের মে মাসে ঝাড়খণ্ডে পরবর্তী বিধানসভার অধিবেশনে গঠিত হওয়ার কারণে বিধানসভা নির্বাচন অনুষ্ঠিত হয়।
২০১৮সালের আগস্ট মাসে ভারতীয় জাতীয় লোকসভা বিধায়ক হরি চাঁদ মিহাদের মৃত্যুর পর উপনির্বাচনের প্রয়োজন ছিল। ২০১৮সালের ২৮ জানুয়ারি নির্বাচন অনুষ্ঠিত হয়। বিজেপির প্রার্থী কৃষ্ণ লাল মিহা হরিয়ানায় জিন্দ বিধানসভা আসন জিতে ১২,৯৫৩ ভোট পেয়ে 
বিএসপি প্রার্থীর মৃত্যুর কারণে আসন নির্বাচনের দাবিতে জেরা করা হয়েছিল। ২০১৮ সালের ২৮ জানুয়ারি নির্বাচন অনুষ্ঠিত হয়। কংগ্রেসের প্রার্থী শফিয়া জুবুর রামগড়ের বিধানসভা আসন জিতেছেন ১২,২২৮ ভোটে তার নিকটতম বিজেপি প্রার্থীকে পরাজিত করে।
রাজিন্দর কৌর ভট্টাল

রাজিন্দর কাউর ভাট্টাল একজন ভারতীয় রাজনীতিবিদ। তিনি ভারতীয় জাতীয় কংগ্রেসের রাজনীতির সাথে যুক্ত। তিনি পাঞ্জাবের চতুর্দশ মুখ্যমন্ত্রী হিসেবে দায়িত্ব পালন করেছিলেন। তিনি এখনপর্যন্ত পাঞ্জাবের প্রথম ও একমাত্র নারী, যিনি রাজ্যের মুখ্যমন্ত্রীর দায়িত্ব পালন করেছেন। তিনি ভারতের অষ্টম নারী মুখ্যমন্ত্রী। ১৯৯২ সাল থেকে ২০১৭ সাল পর্যন্ত তিনি পাঞ্জাবের লেহরা বিধানসভা আসন থেকে পাঁচবার নির্বাচিত হয়েছেন।তিনি পাঞ্জাব থেকে ভারতের প্রথম মহিলা মুখ্যমন্ত্রী ছিলেন এবং মুখ্যমন্ত্রী পদের পরে তিনি প্রথম উপ-মুখ্যমন্ত্রী ছিলেন।
১৯৪৫ সালের সেপ্টেম্বর মাসের ৩০ তারিখে অবিভক্ত ভারতের অবিভক্ত পাঞ্জাব প্রদেশের লাহোরে জন্মগ্রহণ করেন। তার পিতার নাম হিরা সিং ভাট্টাল ও তার মাতার নাম হরনাম কাউর।
১৯৯৪ সালে, রাজিন্দর কাউর ভাট্টাল, চণ্ডীগড়ে রাজ্য সরকারের শিক্ষামন্ত্রী ছিলেন। হরচরণ সিং ব্রারের মৃত্যুর পর তিনি পাঞ্জাবের মুখ্যমন্ত্রী পদে অধিষ্ঠিত হন এবং রাজ্যের ইতিহাসে প্রথম ও ভারতের ইতিহাসে অষ্টম নারী হিসেবে মুখ্যমন্ত্রীর দায়িত্ব পালন করেন। তিনি ১৯৯৬ সালের এপ্রিল মাস থেকে ১৯৯৭ সালের ফেব্রুয়ারি মাস পর্যন্ত দায়িত্ব পালন করেছিলেন। ১৯৯৬ সালের ডিসেম্বর মাসে তিনি রাজ্যের ক্ষুদ্র কৃষকদের মাঝে বিনামূল্যে বিদ্যুৎ সরবরাহ শুরু করেন, যা ব্যাপকভাবে প্রশংসিত হয়।
১৯৯৭ সালের ফেব্রুয়ারি মাসে, অনুষ্ঠিত পাঞ্জাব বিধানসভা নির্বাচনে, ভারতীয় জাতীয় কংগ্রেস পরাজিত হলে তাকে মুখ্যমন্ত্রীর পদ থেকে সরে দাঁড়াতে হয়। সে বছরের মে মাসে সিং রণধাওয়ার কাছ থেকে তিনি প্রাদেশিক কংগ্রেস কমিটিত সভাপতির দায়িত্ব গ্রহণ করেন। এর পর, ১৯৯৮ সালের নভেম্বর মাস পর্যন্ত, চৌধুরী জগজিৎ সিং এর দায়িত্ব লাভের পূর্বে, তিনি বিধানসভার কংগ্রেস সদস্যদের নেত্রী ছিলেন। তার পরিবর্তে জগজিৎ সিং-এর দায়িত্ব গ্রহণের পিছনে অমরিন্দর সিং-এর হাত ছিল বলে বিশ্বাস করা হয়। ২০০৩ সালে, ভাট্টাল, অমরিন্দর সিংকে মুখ্যমন্ত্রীর পদ থেকে সরানোর জন্য প্রকাশ্যে অঙ্গীকার করেন। তাকে সমর্থন জানান প্রাদেশিক কংগ্রেসের প্রায় ১২ জন এমএলএ। তাঁদের মধ্যকার এই বিরোধ কেন্দ্রীয় কংগ্রেস নেতৃত্ব নিরসনের উদ্যোগ নেয়। কিন্তু, প্রাথমিকভাবে, তিনি অমরিন্দর সিং-এর অপসারণ বাদে কোন ধরনের সমঝোতায় আসতে চান নি।
২০০৪ সালের জানুয়ারি মাসে, রাজিন্দর কাউর ভাট্টাল ডেপুটি চিফ মিনিস্টারের দায়িত্ব গ্রহণ করেন। তিনি জানান যে, কংগ্রেস নেত্রী সোনিয়া গান্ধীর আহবানে তিনি এই দায়িত্ব গ্রহণ করেছেন। ২০০৭ সালের মার্চে তিনি প্রাদেশিক বিধানসভার কংগ্রেসী এমএলএ-দের নেত্রী নির্বাচিত হন। এসবের পরও তাঁদের মধ্যকার বিরোধ থেমে থাকে নি। এসময় আবারও কেন্দ্রীয় কংগ্রেস নেতৃত্ব তাঁদের বিরোধ নিরসনের উদ্যোগ নেয়।
এই সময়ে তিনি আদালতে তার বিরুদ্ধে আনা দুর্নীতির অভিযোগের মোকাবেলা করেন। তিনি এই সময়ে কৃষকদের জন্য ঋণ মকুব প্রকল্প চালুর জন্য সরকারকে চাপ প্রয়োগ করেন এবং এতে সফল হন।
২০১৬ সালের নভেম্বরে ভারতীয় সুপ্রিম কোর্ট শতদ্রু-যমুনা সংযোগ নিয়ে পাঞ্জাবের পরিবর্তে হরিয়ানার পক্ষে রায় দিলে পাঞ্জাব বিধানসভার বিরোধী দল ভারতীয় জাতীয় কংগ্রেসের ৪২ জন সদস্য একসাথে বিধানসভা থেকে পদত্যাগ করেন, যাঁদের মধ্যে তিনি ছিলেন অন্যতম। বিষয়টি ভারতীয় রাজনৈতিক অঙ্গনে আলোচনার জন্ম দেয়।
তিনি সানগ্রুর জেলার লেহরাগাগার চাঙ্গালিওয়ালা গ্রামে লাল সিং সিধুর সাথে বিবাহবন্ধনে আবদ্ধ হন। এই দম্পতির দুইজন সন্তান আছে, এক ছেলে ও এক মেয়ে।
পার্ল পদমসী

পার্ল পদমসী (১৯৩১ – ২৪ এপ্রিল ২০০০) একজন ভারতীয় থিয়েটার ব্যক্তিত্ব ছিলেন। তিনি থিয়েটারে অভিনেত্রী, পরিচালক, প্রযোজক হিসেবে কাজ করেছেন। তিনি মুম্বইয়ে ইংরেজি থিয়েটারের সাথে যুক্ত ছিলেন। পঞ্চাশের দশক থেকে শুরু করে নব্বইয়ের দশক পর্যন্ত তিনি থিয়েটারের সাথে যুক্ত ছিলেন। থিয়েটারের বাইরে তিনি কিছু হিন্দি ও ইংরেজি চলচ্চিত্রেও অভিনয় করেছিলেন। তার অভিনীত চলচ্চিত্রগুলোর মধ্যে উল্লেখযোগ্য হল: "খাট্টা মিঠা", "জুনুন", "বাতোঁ বাতোঁ মেঁ", "" এবং "সাচ আ লং জার্নি"। তিনি ছোট শিশুদের জন্য স্কুল থিয়েটারও চালাতেন।
পার্ল পদমসী ১৯৩১ সালে ব্রিটিশ ভারতে জন্মগ্রহণ করেন। তার পিতা ছিলেন খ্রিষ্টান এবং তার মাতা ছিলেন ইহুদি।
তার প্রথম স্বামী ছিলেন বাঙালি হিন্দু। চৌধুরী-পদমসী দম্পতির দুই সন্তান ছিল। তাদের ছেলে রঞ্জিত চৌধুরী একজন অভিনেতা। তাদের মেয়ের নাম ছিল রোহিণী চৌধুরী। তারা বেশি দিন সংসার করেন নি। তাদের বিবাহবিচ্ছেদের সময় তাদের সন্তানরা অল্পবয়স্ক ছিল।
এরপর তিনি কচ্ছদেশীয় এক খোজা মুসলমানের সাথে বিবাহবন্ধনে আবদ্ধ হন। তার দ্বিতীয় স্বামীর নাম ছিল আলিক পদমসী। আলিক পদমসীর নামের সাথে মিল রেখে তিনি নিজের নামের শেষে 'পদমসী' যুক্ত করেন এবং এই নামেই তিনি থিয়েটার দুনিয়ায় পরিচিত। আলিক পদমসী ইংরেজি থিয়েটার এর সাথে যুক্ত ছিলেন। পার্ল পদমসী ও আলিক পদমসী একই থিয়েটার দলে যুক্ত ছিলেন এবং তারা মুম্বইয়ে "ইংরেজি থিয়েটার"কে জনপ্রিয় করতে অবদান রেখেছিলেন। তার দ্বিতীয় বিয়ের পর তার দশ বছরের মেয়ে রোহিণী চৌধুরী মারা যায়।
তার দ্বিতীয় স্বামীর ঔরসে তার এক মেয়ের জন্ম হয়। তার দ্বিতীয়পক্ষের মেয়ে রায়েল পদমসীর মুম্বইয়ে নিজের থিয়েটার কোম্পানি আছে। সন্তান জন্মের কিছু দিন পর আলিক পদমসীর সাথে বিবাহবিচ্ছেদ ঘটে তার।
পার্ল পদমসী ২০০০ সালের ২৪ এপ্রিল ৬৯ বছর বয়সে মৃত্যুবরণ করেন। তিনি তার বাবার ধর্মের অনুসারী ছিলেন। বিবাহের পরও তিনি তার ধর্ম ত্যাগ করেন নি। মৃত্যুর পর তাকে মুম্বইয়ের বান্দ্রার এক খ্রিষ্টান গোরস্তানে সমাহিত করা হয়। তার স্মৃতির স্মরণে 'এইস প্রোডাকশনস' প্রতি বছর 'পার্ল পদমসী ট্রফি' প্রদান করে।
তিনি ১৩ টি চলচ্চিত্রে অভিনয়ের সাথে যুক্ত ছিলেন। অভিনয়ের পাশাপাশি তিনি "হাঙ্গামা বোম্বে ইশটাইল" চলচ্চিত্রে প্রযোজনার সাথে যুক্ত ছিলেন। তার অভিনীত চলচ্চিত্রগুলো হল:
সুনীতা নারায়ণ

সুনিতা নারায়ণ একজন ভারতীয় পরিবেশবিদ এবং রাজনৈতিক কর্মী হিসেবে দীর্ঘস্থায়ী উন্নয়নের সবুজ ধারণার প্রস্তাবক। সুনীতা নারায়ণ ভারত ভিত্তিক গবেষণা ইনস্টিটিউটের (সেন্টার ফর সায়েন্স এন্ড এনভায়রনমেন্ট), সোসাইটির ফর এনভায়রনমেন্টাল কমিউনিকেশনসএর পরিচালক এবং পাক্ষিক সাময়িকী "ডাউন টু আর্থ" এর সম্পাদক। ২০১৬ সালে তিনি "টাইম ম্যাগাজিনের" ১০০ প্রভাবশালী ব্যক্তির তালিকায় স্থান পেয়েছিলেন। 
১৯৮২ সালে, দিল্লি বিশ্ববিদ্যালয় থেকে পড়াশোনা শেষ করার পাশাপাশি, সেন্টার ফর সায়েন্স অ্যান্ড এনভায়রনমেন্টের প্রতিষ্ঠাতা, অনিল আগরওয়ালের সাথে, সুনীতা, পরিবেশবাদী আন্দোলনে অংশ নেন। ১৯৮৫ সালে, তিনি ভারতের পরিবেশ প্রতিবেদনের সহ-সম্পাদনা করেন এবং তারপর বন ব্যবস্থাপনা সম্পর্কিত বিষয়গুলি অধ্যয়ন করেন। এই প্রকল্পের জন্য সারা দেশ ভ্রমণ করেন তিনি। ১৯৮৯ সালে সুনীতা নারায়ণ ও অনিল আগরওয়াল গণতন্ত্র ও দীর্ঘস্থায়ী উন্নয়নের বিষয়ে 'টুওয়ার্ডস গ্রিন ভিলেজেস' শিরোনামে প্রবন্ধ লিখেছিলেন। এরপর তিনি পরিবেশ ও উন্নয়নের মধ্যে সম্পর্ক অধ্যয়ন করেন এবং দীর্ঘস্থায়ী উন্নয়নের প্রয়োজন সম্পর্কে জনসাধারণের সচেতনতা তৈরির জন্য কাজ করেছেন। ২০১২ সালে তিনি ভারতের রাজ্যগুলোর পরিবেশের পরিস্থিতি সম্পর্কে প্রতিবেদন প্রকাশ করেন।
বহু বছর ধরে, তিনি সেন্টার ফর সায়েন্স অ্যান্ড এনভায়রনমেন্টের ব্যবস্থাপনা ও সাংগঠনিক কাঠামো গড়ে তুলেছেন। সংগঠনটিতে এখন শতাধিক কর্মী আছে। নব্বই দশকের গোড়ার দিকে, তিনি বিশ্বব্যাপী পরিবেশগত বিষয়গুলিতে আকৃষ্ট হয়ে পড়েন এবং তা নিয়ে গবেষণা করে বলিষ্ঠ মতামত প্রকাশ করেন। তিনি বর্তমানে সেন্টার ফর সায়েন্স অ্যান্ড এনভায়রনমেন্টের পরিচালনার দায়িত্বে রয়েছেন এবং বেশ কয়েকটি গবেষণা প্রকল্প এবং জনসাধারণের কাছে প্রচারাভিযানে সক্রিয় ভূমিকা পালন করছেন। 
তিনি বিভিন্ন সংস্থার ও সরকারি কমিটির বোর্ডে কাজ করেন এবং বিশ্বব্যাপী বিভিন্ন ফোরামে বক্তব্য রাখেন। তার বক্তব্য দেশে বিদেশে ব্যাপকভাবে সমাদৃত হয়ে থাকে।
২০১৩ সালের ২০শে অক্টোবর, রোববার, সকালে অল ইন্ডিয়া ইনস্টিটিউট অব মেডিক্যাল সায়েন্সেসের কাছে সাইকেল চালানোর সময় সড়ক দুর্ঘটনায় আহত হন তিনি। তার সাইকেলটিকে দ্রুতগতিতে ধাবমান একটি গাড়ি ধাক্কা মারে। এই ঘটনায় গুরুতর আহত হন তিনি। আরোগ্যলাভ করার পর তিনি পুনরায় পরিবেশ আন্দোলনে ঝাঁপিয়ে পড়েন।
"বন্যার আগে" তথ্যচিত্রে লিওনার্দো ডি ক্যাপ্রিওর সঙ্গে তিনি উপস্থিত ছিলেন এবং ভারতে মৌসুমি জলবায়ুর পরিবর্তনের প্রভাব সম্পর্কে এবং তা কীভাবে কৃষকদের প্রভাবিত করে সে সম্পর্কে কথা বলেছিলেন।
উইলিয়াম হার্ট

উইলিয়াম ম্যাকর্ড হার্ট (; জন্ম: ২০ মার্চ ১৯৫০-১৩ মার্চ ২০২২) হলেন একজন মার্কিন অভিনেতা। তিনি জুইলিয়ার্ড স্কুল থেকে অভিনয়ের প্রশিক্ষণ গ্রহণ করেন এবং ১৯৭০-এর দশকে মঞ্চে অভিনয় শুরু করেন। হার্টের চলচ্চিত্রে অভিষেক ঘটে কেন রাসেলের বিজ্ঞান কল্পকাহিনিমূলক "অল্টারড স্টেটস" দিয়ে, যার জন্য তিনি সেরা নবীন অভিনেতা বিভাগে গোল্ডেন গ্লোব পুরস্কার অর্জন করেন। তিনি পরবর্তী কালে নব্য-নোয়া চলচ্চিত্র "বডি হিট" (১৯৮১) ও "গোর্কি পার্ক" (১৯৮৩) ছবিতে প্রধান চরিত্রে অভিনয় করেন।
১৯৮৫ সালে হার্ট "কিস অব দ্য স্পাইডার ওম্যান" চলচ্চিত্রে অভিনয় করে সমাদৃত হন এবং একাধিক পুরস্কার অর্জন করেন, তন্মধ্যে রয়েছে শ্রেষ্ঠ অভিনেতা বিভাগে অস্কার, বাফটা পুরস্কার ও কান চলচ্চিত্র উৎসব থেকে শ্রেষ্ঠ অভিনেতার পুরস্কার। তিনি "চিলড্রেন অব আ লেসার গড" (১৯৮৬) ও "ব্রডকাস্ট নিউজ" (১৯৮৭) চলচ্চিত্রে অভিনয় করে শ্রেষ্ঠ অভিনেতা বিভাগে আরও দুটি অস্কারের মনোনয়ন লাভ করেন। পাশাপাশি তিনি এই দশকে মঞ্চেও সক্রিয় ছিলেন এবং অফ-ব্রডওয়ে মঞ্চে "ফিফথ হেনরি", "ফিফথ অব জুলাই", "সেকেন্ড রিচার্ড" এবং "আ মিডসামার নাইট্‌স ড্রিম" নাটকে অভিনয় করেন। ১৯৮৫ সালে তিনি ব্রডওয়ে মঞ্চে "হার্লিবার্লি" নাটকে অভিনয় করে টনি পুরস্কার অর্জন করেন।
তিনি পরবর্তী দশকগুলোতে বিভিন্ন ধরনের চরিত্রে অভিনয় করেন এবং ডেভিড ক্রোনেনবার্গের অপরাধমূলক থ্রিলারধর্মী "আ হিস্টরি অব ভায়োলেন্স" (২০০৫) চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে অস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্রসমূহ হল "এ.আই. আর্টিফিশিয়াল ইনটেলিজেন্স" (২০০১), "দ্য ভিলেজ" (২০০৪), "সিরিয়ানা" (২০০৫), "দ্য গুড শেপার্ড" (২০০৬), "মিস্টার ব্রুকস" (২০০৭), "ইনটু দ্য ওয়াইল্ড" (২০০৭), "রবিন হুড" (২০১০), "দি ইনক্রেডিবল হাল্ক" (২০০৮), "" (২০১৬) ও "" (২০১৮)।
সরোজ পাঠক

সরোজ পাঠক (১ জুন ১৯২৯ – ১৬ এপ্রিল ১৯৮৯) একজন গুজরাতি ঔপন্যাসিক। তিনি এর সঙ্গে ছোট গল্পকার এবং রচনাকার হিসাবেও প্রসিদ্ধ। তিনি ভারতের গুজরাত অঞ্চলের লেখক।
সরোজ পাঠক, ১৯২৯ সালের ১ জুন, ব্রিটিশ ভারতের কচ্ছ রাজ্যের (এখন গুজরাত রাজ্যের কচ্ছ জেলা) জাখাউ গ্রামে জন্মগ্রহণ করেন। তার পিতার নাম নারানদাস উদ্দেশী। সরোজ বোম্বে (এখন মুম্বাই) থেকে তার প্রাথমিক ও মাধ্যমিক পড়াশোনা শেষ করেন। তিনি প্রাক-বিশ্ববিদ্যালয়ের পড়া শেষ করেন ১৯৪৭ সালে। এর বেশ কিছু বছর পর, ১৯৬০ সালে তিনি গুজরাত বিশ্ববিদ্যালয় থেকে গুজরাতি ভাষায় বি.এ. পাস করেন। তিনি এম.এ. পরীক্ষায় উত্তীর্ণ হন ১৯৬৪ সালে। এর আগে, তিনি ১৯৫৬-১৯৫৭ সালে আকাশবাণীর সাথে যুক্ত ছিলেন। এর পর, তিনি, ১৯৫৭-১৯৫৮ সালে সোভিয়েত তথ্য পরিষেবার সঙ্গেও যুক্ত হন। তিনি ১৯৬৪ সাল থেকে বারদোলি কলেজে অধ্যাপক হিসাবে কাজ করে গেছেন। ১৯৮৯ সালের ১৬ এপ্রিল তিনি বারদোলিতে মারা যান।
তার স্বামী একজন কৌতুকপূর্ণ মানুষ ছিলেন এবং কৌতুক গল্প লিখতেন। তার স্বামীর লেখা গল্পই তাকে লিখতে অনুপ্রাণিত করে। তার প্রথম গল্প, "নহি অন্ধারু, নহি অজ্বালু" প্রকাশিত হয় "জীবনমাধুরী" পত্রিকায়। তার "সারিকা পিঞ্জরস্থ" গল্পটি সমালোচকদের খুব প্রশংসা পায়। তার প্রথম ছোট গল্প সংগ্রহ "প্রেম ঘটা জুক আই" প্রকাশ পায় ১৯৫৯ সালে। এটি প্রকাশিত হয় চেতন প্রকাশনালয় থেকে। এই বইয়ের জন্য তিনি বোম্বে রাজ্য সরকার থেকে পুরস্কার পান। তার "প্রীত বন্ধানি" (১৯৬১) প্রকাশ করতে তার স্বামী সাহায্য করেন। তার "মারো আসবাব, মারো রাগ" (১৯৬৬) বইটিতে সামাজিক গল্প রয়েছে। "বিরাট টাপাকু" (১৯৬৬) আধুনিক লেখক হিসাবে তাকে স্বীকৃতি দেয়। তার অন্যান্য গল্প সংগ্রহের মধ্যে আছে "হুকামনো এক্কো", "তথাস্তু" (১৯৭২) ইত্যাদি।
"নাইটমেয়ার" (১৯৬৯) ছিল তার প্রথম উপন্যাস। তার অন্যান্য উপন্যাসগুলির মধ্যে আছে "নিঃশেষ" (১৯৭৯), "প্রিয় পুনম" (১৯৮০), "টাইম বম্ব" (১৯৮৭), "লিখিতাঙ্গ" (১৯৮৮) ইত্যাদি।
তিনি "গুজরাত মিত্র" পত্রিকায় "নারীর সংসার" কলামে প্রবন্ধ লিখেছেন। তার রচনাগুলি "সাংসারিক" (১৯৬৭) এবং "অর্বাচীন" (১৯৭৬) এ সংগৃহীত হয়েছে। অনুবাদক হিসাবেও তিনি কাজ করেছেন, তার একটি অনুবাদ "প্রতিপদ", যেটি ১৯৬২ সালে প্রকাশিত হয়।
তিনি ১৯৫০ সালে রমনলাল পাঠককে বিবাহ করেন। তার স্বামী গুজরাতি ভাষার একজন কৌতুক রচনাকার ছিলেন।
ক্লাইভ র‍্যাডলি

ক্লাইভ থর্নটন র‍্যাডলি, এমবিই (; জন্ম: ১৩ মে, ১৯৪৪) হার্টফোর্ডে জন্মগ্রহণকারী বিখ্যাত ও সাবেক ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন তিনি। ১৯৭৮ সময়কালে স্বল্প সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে মিডলসেক্স ও নিউজিল্যান্ডীয় ক্রিকেট অকল্যান্ড দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, লেগ ব্রেক বোলিংয়ে পারদর্শীতা দেখিয়েছেন ‘র‍্যাডার্স’ ডাকনামে পরিচিত ক্লাইভ র‍্যাডলি।
১৯৬১ সালে মাইনর কাউন্টিতে নরফোকের পক্ষে ৮টি খেলায় অংশ নেন। এরপর ১৯৬২ সালে মিডলসেক্সের দ্বিতীয় একাদশে খেলেন। এ দলটিতে ১৯৯০ সাল পর্যন্ত অংশ নেন। অন্যদিকে ১৯৬৪ থেকে ১৯৮৭ সাল প্রথম একাদশের পক্ষে ৫২০টি প্রথম-শ্রেণীর খেলায় অংশ নিয়ে ৪৬টি শতরানের ইনিংস উপহার দেন। ব্যক্তিগত সর্বোচ্চ করেন ২০০। এছাড়াও, ১৯৮৪-৮৫ মৌসুমে নিউজিল্যান্ডীয় ক্রিকেটে অকল্যান্ড এইসের পক্ষে খেলেছিলেন।
বেশ কয়েকবছর মিডলসেক্সের দক্ষ ফিল্ডারের ভূমিকায় অবতীর্ণ হয়েছিলেন। মাইক ব্রিয়ারলি ইংল্যান্ডের দলনেতার ভূমিকায় অধিষ্ঠিত হলেও বেশ সুচারুভাবে তার নেতৃত্বের শূন্যতা পূরণে সক্ষমতা দেখিয়েছেন।
সমগ্র খেলোয়াড়ী জীবনে আটটি টেস্ট ও চারটি একদিনের আন্তর্জাতিকে অংশগ্রহণ করেছিলেন। প্রথম-শ্রেণীর ক্রিকেটে সংগৃহীত ৩৫.৪৪ ব্যাটিংয়ের গড়ের তুলনায় টেস্টের ৪৮.১০ গড় তুলনান্তে অনেক বেশি। তবে, বেশ বয়স নিয়ে তেত্রিশ বছর বয়সে টেস্ট ক্রিকেটে অভিষেক ঘটেছিল ৫ ফুট ১০ ইঞ্চি উচ্চতার অধিকারী ক্লাইভ র‍্যাডলি’র। ১ ফেব্রুয়ারি, ১৯৭৮ তারিখে নিউজিল্যান্ডের বিপক্ষে টেস্ট ক্রিকেটে অভিষেক ঘটে ক্লাইভ র‍্যাডলি’র।
অকল্যান্ডে অনুষ্ঠিত নিজস্ব দ্বিতীয় টেস্টে দীর্ঘ ১১ ঘণ্টা ক্রিজে অবস্থান করে ১৫৮ রানের ইনিংস খেলেছিলেন। এরপর পাকিস্তানের বিপক্ষে সিরিজের প্রথম টেস্টেও ১১৫ রান তুলেন। শেষ দুই টেস্টে ৫৯ ও ৭৭ রানের ইনিংস খেলেন। ফলশ্রুতিতে শীতকালে অস্ট্রেলিয়া গমনের জন্যে ইংরেজ দলের সদস্যরূপে মনোনীত হন।
বেশ দূর্ভাগ্যজনকভাবে ক্লাইভ র‍্যাডলি’র টেস্ট খেলোয়াড়ী জীবন স্বল্প সময়েই শেষ হয়ে যায়। ১৯৭৮-৭৯ মৌসুমে অস্ট্রেলিয়া গমন করেন। সিরিজের প্রথম টেস্টে মাথায় গুরুতর আঘাত পেলে এ ঘটনা ঘটে। স্বল্প কয়েকজন আন্তর্জাতিক ক্রিকেটারের অন্যতম হিসেবে সর্বশেষ একদিনের আন্তর্জাতিকে শতরান করার গৌরব অর্জন করেছিলেন। ১৯৭৮ সালে নিউজিল্যান্ডের বিপক্ষে এ শতরানটি করেছিলেন।
ঘরোয়া ক্রিকেটে অনবদ্য ক্রীড়াশৈলী প্রদর্শনের স্বীকৃতিস্বরূপ ১৯৭৯ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন।
ক্রিকেট খেলা থেকে অবসর গ্রহণের পর ১৯৮৮ থেকে ১৯৯০ সময়কালে মিডলসেক্সের দ্বিতীয় একাদশ দলের কোচ হিসেবে দায়িত্ব পালন করেছিলেন। ১৯৯১ সালে ডন উইলসনের পরিবর্তে মেরিলেবোন ক্রিকেট ক্লাবের (এমসিসি) প্রধান কোচ হিসেবে নিযুক্ত হন। ২০০৯ সালে অবসর গ্রহণের পূর্ব-পর্যন্ত এ দায়িত্ব পালন করেছিলেন তিনি। লর্ডসের সাথে ৪৮ বছর পার করার পর ক্লাইভ র‍্যাডলি অবসর নেন।
২০০৮ সালে ক্রিকেট খেলায় অসামান্য অবদানের স্বীকৃতিস্বরূপ নববর্ষের সম্মাননা হিসেবে এমবিই পদবীতে ভূষিত হন। এরপর এপ্রিল, ২০১৩ সালে মিডলসেক্স কাউন্টি ক্রিকেট ক্লাবের ১৪৯তম বার্ষিক সাধারণ সভায় দুই বছর মেয়াদে ২২শ সভাপতি হিসেবে ক্লাইভ র‍্যাডলিকে নির্বাচিত করা হয়। তিনি জিওফ নরিসের স্থলাভিষিক্ত হন।
অঞ্জলি গুপ্তা

ফ্লাইং অফিসার অঞ্জলি গুপ্তা ভারতীয় বিমানবাহিনীর একজন অফিসার ছিলেন। তিনি ভারতের প্রথম মহিলা অফিসার, যাঁকে কোর্ট মার্শালের মুখোমুখি হতে হয়েছিল। তিনি বেঙ্গালুরুতে ভারতীয় বিমানবাহিনীর এয়ারক্রাফট সিস্টেমস অ্যান্ড টেস্টিং এস্টাবলিশমেন্টে কর্মরত ছিলেন। তাঁর বাবা ছিলেন ব্যাংক কর্মকর্তা এবং তাঁর মা ছিলেন স্কুল শিক্ষিকা। তিন বোনের মাঝে অঞ্জলি ছিলেন দ্বিতীয়। তিনি দিল্লি বিশ্ববিদ্যালয় থেকে ২০০১ সালে সমাজবিজ্ঞানে এমফিল করেছিলেন।
এরপর তিনি বিমানবাহিনীতে যোগ দেন। তাঁর প্রথম কর্মস্থল ছিল বেলজিয়াম।
২০০৫ সালের ফেব্রুয়ারি মাসে অঞ্জলি গুপ্তা তিন জন উচ্চপদস্থ কর্মকর্তার বিরুদ্ধে যৌন হয়রানির অভিযোগ আনেন। তিনি তাদের বিরুদ্ধে বেঙ্গালুরুর একটি পুলিশ স্টেশনে মামলা দায়ের করেন। সেখানকার পুলিশ তাঁকে বিষয়টি ঐ তিনজন অফিসারের সাথে মিটমাট করার পরামর্শ দেয়। এরপর তিনি কর্ণাটক হাই কোর্টের দ্বারস্থ হন ও বিষয়টিতে সেন্টার ব্যুরো অব ইনভেস্টিগেশন (সিবিআই) এর তদন্ত দাবি করেন। এর কিছুদিন পর অঞ্জলি গুপ্তা একটি টিভি চ্যানেলকে সাক্ষাৎকার দেন। সাক্ষাৎকারে তিনি কর্মস্থলে ঊর্ধ্বতন কর্মকর্তাদের দ্বারা যৌন হয়রানির শিকার হয়েছেন বলে অভিযোগ করেন। এরপর তাঁকে কোর্ট মার্শালের মুখোমুখি হতে হয়।
একদল মনোবিদ দ্বারা অঞ্জলি দত্তকে পরীক্ষা করার সিদ্ধান্ত নেয় ভারতীয় বিমানবাহিনী কর্তৃপক্ষ। পরীক্ষার পর তাঁকে কমান্ড হাসপাতালে ভর্তি করা হয়। ঊর্ধ্বতন তিন কর্মকর্তার বিরুদ্ধে তাঁর আনীত অভিযোগ প্রত্যাখ্যান করে ভারতীয় বিমানবাহিনী কর্তৃপক্ষ।
এরপর তাঁকে মুখোমুখি হতে হয় কোর্ট মার্শালের। সেখানে তাঁর বিরুদ্ধে পনেরটি অভিযোগ আনা হয়। ভুয়া ভ্রমণভাতা দাবি করা ও ঊর্ধ্বতন কর্মকর্তাদের গায়ে সকালের নাস্তা নিক্ষেপ করার মত অপরাধে অভিযুক্ত করা হয় তাঁকে। ফাইনাল চার্জশিটে তাঁর বিরুদ্ধে আনীত অভিযোগের সংখ্যা হ্রাস পেয়ে সাতে দাঁড়ায়।
২০০৫ সালে কোর্ট মার্শালের বিচারে তাঁকে চাকরিচ্যুত করা হয়। তাঁকে সরকারি তহবিলের অপব্যবহার, ঊর্ধ্বতন কর্মকর্তাদের প্রতি অবাধ্যতা প্রদর্শন ও দায়িত্ব পালনে নিষ্ঠাহীনতার অভিযোগে চাকরি থেকে বরখাস্ত করা হয়।
২০১১ সালের সেপ্টেম্বর মাসের ১১ তারিখে অঞ্জলি গুপ্তা ভোপালে তাঁর এক আত্মীয়ের বাড়িতে আত্মহত্যা করেন। তাঁর আত্মহত্যা করার ঘটনায় পুলিশ তাঁর প্রাক্তন সহকর্মী গ্রুপ ক্যাপ্টেন অমিত গুপ্তাকে জিজ্ঞাসাবাদ করে। অমিত গুপ্তার পরিবার এ ব্যাপারে গণমাধ্যমকে জানিয়েছিলেন যে, অঞ্জলি গুপ্তা ও অমিত গুপ্তা প্রেমের সম্পর্কে আবদ্ধ ছিলেন এবং দুজন একত্রে বসবাস করতেন।
ফারুক আলম

ফারুক আলম (জন্ম ১ মার্চ ১৯৪০- ২৪ মে ২০২০) একজন বাংলাদেশি সিভিল ইঞ্জিনিয়ার, কাঠ প্রযুক্তিবিদ ও বাংলাদেশ অভ্যন্তরীণ নৌ-পরিবহন করপোরেশনের (বিআইডব্লিউটিসি) সাবেক চেয়ারম্যান। তিনি শরীয়তপুর-৩ আসন থেকে জাতীয় পার্টির মনোনয়নে তৃতীয় জাতীয় সংসদের সদস্য হিসেবে দায়িত্ব পালন করেন। শরীয়তপুর জেলার ডামুড্যা উপজেলার যোগাযোগ ব্যবস্থা উন্নয়নের জন্য প্রথম তিনি বাসস্ট্যান্ড এবং লঞ্চ টার্মিনাল স্থাপনে বিশেষ ভূমিকা পালন করেন এছাড়াও সরকারি প্রাথমিক বিদ্যালয় প্রতিষ্ঠা সহ বিভিন্ন সরকারি বেসরকারি শিক্ষা প্রতিষ্ঠানে তার অবদান রয়েছে। 
ফারুক আলম ১৯৪০ সালের ১ মার্চ তৎকালীন ব্রিটিশ ভারতের (বর্তমান বাংলাদেশ) শরীয়তপুর জেলার ডামুড্যা উপজেলায় জন্মগ্রহণ করেন। তার পিতার নাম সুলতান আলম হাওলাদার ও মাতার নাম নূর জাহান বেগম। তিনি ঢাকা থেকে তার প্রারম্ভিক শিক্ষা শেষ করে ১৯৫৯ সালে সুইডিশ-পাকিস্তান ইন্সটিটিউট অব টেকনোলজিতে ভর্তি হন এবং ১৯৬৩ সালে সেখান থেকে কাঠ প্রযুক্তিবিদ্যায় কারিগরি শিক্ষাগ্রহণ শেষ করেন। এরপর ১৯৬৬ সালে তিনি সুইডেনের জনকোপিং-এ এরিক ড্যালবার্গ কলেজ অব ইঞ্জিনিয়ারিং-এ ভর্তি হন এবং ১৯৭০ সালে তিনি পুরকৌশল বিষয়ে স্নাতক সম্পন্ন করেন।
ফারুক আলম ১৯৭০ সালে বাংলাদেশ বনশিল্প উন্নয়ন কর্পোরেশনে যোগদানের মাধ্যমে তার কর্মজীবন শুরু করেন এবং ১৯৭৮ সাল পর্যন্ত এর মহাব্যবস্থাপক হিসেবে দায়িত্ব পালন করেন। ১৯৮৬ সালে বাংলাদেশের তৃতীয় জাতীয় সংসদ নির্বাচনে তিনি জাতীয় পার্টির মনোনয়নে শরীয়তপুর-৩ আসন থেকে জাতীয় সংসদ সদস্য নির্বাচিত হন। ১৯৯১ সাল থেকে ১৯৯৪ সাল পর্যন্ত বাংলাদেশ অভ্যন্তরীণ নৌ-পরিবহন করপোরেশনের চেয়ারম্যান হিসেবে দায়িত্ব পালন করেন।
ইফতেখার

সাঈদানা ইফতেখার আহমেদ শরীফ, তবে প্রায়শই তাকে ইফতেখার নামে ডাকা হয়, (২২ ফেব্রুয়ারি ১৯২০ - ৪ মার্চ ১৯৯৫), ছিলেন একজন ভারতীয় অভিনেতা যিনি প্রধানত হিন্দি চলচ্চিত্রে কাজ করতেন। তিনি বিশেষ করে একজন পুলিশ কর্মকর্তা চরিত্রে অভিনয়রে সুবাদে সুপরিচিত ছিলেন।
ইফতেখার কলকাতার একজন ইহুদি মহিলা হান্নাহ জোসেফকে বিয়ে করেছিলেন, যিনি ইসলাম ধর্মে ধমান্তরিত হয়ে আসার পর নাম পরিবর্তন করে রেহানা আহমেদ রাখেন এবং ২০১৩ সালের ২৭ মে তারিখে মৃত্যুবরণ করেন। এই দম্পতি মৃত্যুকালে ২জন মেয়ে সন্তান রেখে যান।
বাংলাদেশ বনশিল্প উন্নয়ন কর্পোরেশন

বাংলাদেশ বনশিল্প উন্নয়ন কর্পোরেশন বা বিএফআইডিসি বাংলাদেশ সরকারের একটি স্বায়ত্তশাসিত প্রতিষ্ঠান, যেটি বাংলাদেশের বনাঞ্চলের বাণিজ্যিক ব্যবস্থাপনা, কাঠ সংগ্রহ ও নির্দিষ্ট স্থানে বনায়নের কাজ করে থাকে। প্রতিষ্ঠানটির সদরদপ্তর ঢাকার মতিঝিলে অবস্থিত। কর্পোরেশনের বর্তমান চেয়ারম্যান মো. শহিদুল ইসলাম।
প্রতিষ্ঠানটি বাংলাদেশ স্বাধীনতা লাভের পূর্বে ১৯৫৯ সালে ‘পূর্ব পাকিস্তান বনশিল্প উন্নয়ন কর্পোরেশন’ নামে প্রতিষ্ঠিতহয়, পরবর্তীতে বাংলাদেশ স্বাধীনতা লাভের পর ১৯৭২ সালে রাষ্ট্রপতির আদেশ নং ৪৮ মোতাবেক এর নাম পরিবর্তন করে "বাংলাদেশ বনশিল্প উন্নয়ন কর্পোরেশন" রাখা হয়। অন্যান্য কার্যক্রম ছাড়াও প্রতিষ্ঠানটি বাংলাদেশে রাবার বাগান তৈরি ও এর ব্যবস্থাপনার দায়িত্ব পালন করেন। ২০১৬ সালে প্রতিষ্ঠানটি রাবার গাছের কাঠ দিয়ে তৈরি বিভিন্ন আসবাবপত্র উৎপাদন ও বিক্রয় শুরু করে।
বাংলাদেশ অভ্যন্তরীণ নৌ-পরিবহন করপোরেশন

বাংলাদেশ অভ্যন্তরীণ নৌ-পরিবহন করপোরেশন বা বিআইডব্লিউটিসি বাংলাদেশ সরকারের মালিকানাধীন একটি প্রতিষ্ঠান যা বাংলাদেশের নদীসমূহে জাহাজ, ফেরী, নৌযান পরিচালনার দায়িত্ব পালন করে রাষ্ট্রায়ত্ত প্রতিষ্ঠানটির প্রধান কার্যালয় ঢাকায় অবস্থিত।
বাংলাদেশ স্বাধীনতা লাভের পর ১৯৭২ সালে কোম্পানিটি প্রতিষ্ঠিত হয়। তৎকালীন পূর্ব পাকিস্তান শীপীং করপোরেশন ও অন্যান্য ব্যক্তি মালিকানাধীন শীপীং করপোরেশনকে জাতীয়করণ করার মাধ্যমে কোম্পানিটি প্রতিষ্ঠিত হয়।
টোটাল দাদাগিরি

টোটাল দাদাগিরি ২০১৮ সালে মুক্তিপ্রাপ্ত একটি বাংলা চলচ্চিত্র। চলচ্চিত্রটি পরিচালনা করেছেন পথিকৃৎ বসু। প্রযোজনা করছেন শ্রী ভেঙ্কটেশ ফিল্মস। এতে শ্রেষ্ঠাংশে অভিনয় করেছেন যশ দাশগুপ্ত ও মিমি চক্রবর্তী। ২০১৭ সালের তেলুগু সিনেমা নেনু লোকালের কাহীনির উপর নির্মিত হয়েছে টোটাল দাদাগিরি।
এটি দুটি কলেজগামী শিক্ষার্থী জয় এবং জোনাকির কিশোর প্রেমের গল্প। জয় একজন ইঞ্জিনিয়ারিং শিক্ষার্থী, যে বারবার ব্যর্থ হয়েছিল, এমবিএর এক শিক্ষার্থী জোনাকির সাথে প্রথম দর্শনে প্রেমে পড়ে। প্রথমে বুঝতে না পারলেও, পরে জোনাকি বুঝতে পারে জয় তাকে কত টা ভালবাসে। জোনাকির বাবা, কলেজটির অধ্যাপক যারা তাদের প্রেমের বিরুদ্ধে মারাত্মকভাবে দাঁড়িয়ে আছেন। এই দম্পতি এখন তাদের পিতামাতাকে বোঝানোর চেষ্টা করে। হঠাৎ জোনাকির পুরোনো প্রেমিক যে জোনাকিকে পাবার আশা করে নিজের পায়ে দাড়িয়ে,ফিরে আসে জোনাকির কাছে। তখন জোনাকির বাবা জোনাকিকে জয়ের সাথে বিয়ে দেবে না বলে সেই ছেলের সাথে বিয়ে ঠিক করে। তারপর জয় এবং সেই ছেলেটির মধ্যে ঝামেলা হয়। ছেলেটি ছিলো পুলিশ অফিসার তাই সে অনেক ফন্দি এটে জয়কে বাধা দেয় এবং জেলে পুরে। জয় ও ছিলো বুদ্ধিমান তাই সে জেলের ভিতর থেকেই অনেক ফন্দি এটে জেল থেকে ছাড়া পায়। এরপর সে জোনাকির মেহেন্দি তে গিয়ে অনুষ্ঠান এ গিয়ে ঝামেলা করে। ফলে জোনাকি এবং তার বাবার মধ্যে তফাৎ হয়। এভাবে চলতে থাকার কিছুদিন পর জয় এবং জোনাকির মধ্যে ভুল বুঝাবুঝির ফলে সে বাবার সেই ছেলেকে বিয়ে করতে রাজি হয়ে যায়। এবং জয়কে বিয়ে তে আমন্ত্রণ করে। বিয়ের দিন উপস্থিত হলে, জয় জোনাকিকে কতটা ভালবাসে তা বোঝাতে নিজের বুকে গুলি চালিয়ে নেয়। জোনাকির প্রতি জয়ের এতটা ভালবাসা দেখে তার বাবা জয় কে তার জামাই হিসেবে মেনে নেয়।
কচুয়া থানা, চাঁদপুর

কচুয়া থানা বাংলাদেশের চাঁদপুর জেলার অন্তর্গত কচুয়া উপজেলার একটি থানা।
ইস্ট ইন্ডিয়া কোম্পানীর আমলে কচুয়া থানা দাউদকান্দি থানার অন্তর্ভুক্ত ছিল। মহারাণী ভিক্টোরিয়া রাজত্বকালে কচুয়া থানা ছিল হাজীগঞ্জ থানার অন্তর্ভুক্ত। ১৯১৮ সালের ২৫ জানুয়ারি হাজীগঞ্জ থেকে পৃথক হয়ে কচুয়া থানা প্রতিষ্ঠা লাভ করে।
কচুয়া উপজেলার ১টি পৌরসভা ও ১২টি ইউনিয়নের প্রশাসনিক কার্যক্রম কচুয়া থানার আওতাধীন।
জ্যাক ক্রুসচেন

জ্যাকব "জ্যাক" ক্রুসচেন (; ২০ মার্চ ১৯২২ - ২ এপ্রিল ২০০২) ছিলেন একজন কানাডীয় অভিনেতা। তিনি মার্কিন চলচ্চিত্র, টেলিভিশন ও বেতারে কাজ করেছেন। ক্রুসচেন "দি অ্যাপার্টমেন্ট" (১৯৬০) চলচ্চিত্রে ডক্টর ড্রাইফাস চরিত্রে অভিনয় করে শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন। ব্রডওয়ে মঞ্চে তিনি "আই ক্যান গেট ইট ফর হোলসেল" নাটকে অভিনয় করেন।
জ্যাকব ক্রুসচেন ১৯২২ সালের ২০শে মার্চ কানাডার ম্যানিটোবার উইনিপেগে জন্মগ্রহণ করেন। তার পিতা মোজেস ক্রুসচেন এবং মাতা সোফি বগুশেভ্‌স্কি দুজনেই রুশ বংশোদ্ভূত। তারা ১৯২০-এর দশকের শুরুর দিকে অভিবাসিত হয়ে নিউ ইয়র্ক সিটিতে এবং পরে ক্যালিফোর্নিয়ায় বসবাস করেন। তার বোন মিরিয়াম ১৯২৭ সালে নিউ ইয়র্ক সিটিতে জন্মগ্রহণ করে।
ক্রুসচেন জর্জ পালের বিজ্ঞান কল্পকাহিনিমূলক "দ্য ওয়ার অব দ্য ওয়ার্ল্ডস" (১৯৫৩)-এ সালভাতোর চরিত্রে অভিনয় করেন, এবং লাক্স রেডিও থিয়েটারের বেতার নাটকে একই চরিত্রে কাজ করেন। এছাড়া তিনি সেসিল বি. ডামিলের সর্বশেষ চলচ্চিত্র "দ্য বুকানির" (১৯৫৮) ছবিতে অভিনয় করেন। তিনি বিলি ওয়াইল্ডারের "দি অ্যাপার্টমেন্ট" (১৯৬০) চলচ্চিত্রে ডক্টর ড্রাইফাস চরিত্রে অভিনয় করেন। এই কাজের জন্য তিনি শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন।
ফিদা (চলচ্চিত্র)

ফিদা ২০১৮ সালে মুক্তিপ্রাপ্ত একটি বাংলা চলচ্চিত্র। চলচ্চিত্রটি পরিচালনা করেছেন পথিকৃৎ বসু। প্রযোজনা করেছেন শ্রী ভেঙ্কটেশ ফিল্মস। এতে শ্রেষ্ঠাংশে অভিনয় করেছেন যশ দাশগুপ্ত ও সঞ্জনা বন্দ্যোপাধ্যায়। 
লন্ডনে ছবিটি ইশানের ( যশ দাশগুপ্ত ) প্রেমিকার অনুসন্ধান দিয়ে শুরু হয়। যে নিখোঁজ । এরপর ছবিটি ফ্ল্যাশব্যাকে যায় । ইশান নিজের সফল কর্মজীবনের কথা বলতে শুরু করে। তবে তার প্রেম জীবন ব্যর্থ। ফ্ল্যাশব্যাকটি শুরু হয় ইশান তার কলেজের এক বন্ধুকে ফুটবল ম্যাচ চলাকালীন পেটায়। এরপর ইশান তার বন্ধুর সাথে জায়গাটি ছেড়ে যাওয়ার সিদ্ধান্ত নেয়। ট্রেনে তার সাথে খুশির (সঞ্জনা বন্দ্যোপাধ্যায়) দেখা হয় । যে তাকে দুর্ঘটনার হাত থেকে বাঁচায় । সে প্রথম দেখায় তার প্রেমে পড়ে এবং তার মন জয় করার জন্য অনেক কৌশল প্রয়োগ করে। খুশি খুব শান্ত মেয়ে এবং ইশান দস্যি ছেলে। ইশান খুশির কাছে প্রেমের প্রস্তাব দেয় এবং যাত্রা শেষ হওয়ার আগে সকালে তার উত্তর প্রত্যাশা করেছিল। কিন্তু যখন সে জেগে উঠে তখন খুশির কোনও খোঁজ পায় নি।
ইশান কলেজে যোগ দেয় এবং প্রায় ৩ মাস কেটে যায় । খুশি এখন কোথায় সে সম্পর্কে তার কোন ধারণা নেই। অবশেষে সে খুশিকে খুঁজে পায় । যে তাকে বলে যে সে কেবল ইশানের জন্য প্রচুর অর্থপ্রদান করে তার কলেজে ভর্তি হয়েছে। খুশি অনেক রকম ইশারা ইঙ্গিতে বোঝায় যে সে ইশানকে ভালবাসে । তবে ইশানকে সে ভালবাসার কথা মুখে বলে নি । যা শোনার জন্য ইশান খুব চেষ্টা করে।
তাদের প্রেম জমে ওঠে । কিন্তু শেষ পর্যন্ত ইশানের আবেগপ্রবণ প্রকৃতির কারণে তা ভেঙে যায়। ছয় বছর কেটে গেছে । ইশান একজন সফল শিক্ষার্থী। সে তার কলেজে শীর্ষস্থান অধিকারী। তবে খুশিকে সে ভুলতে পারে নি। খুশি এবং ইশান দুজনেই লন্ডনে কর্মক্ষেত্রে আবার মিলিত হয় । খুশি তার দৃষ্টি আকর্ষণের চেষ্টা করে। প্রথমে ইশান তাকে পাত্তা দেয় না। কিন্তু আস্তে আস্তে তারা দু'জনে বন্ধু হয়ে যায় । তবু ইশান স্বীকার করে না যে সে এখনও খুশিকে ভালবাসে এবং খুশিকে কষ্ট দেয়।
তাদের দু'জনের মধ্যে লড়াই হয় । ৬ বছর আগে খুশিকে ইশানের দেয়া জিনিস ফিরিয়ে দেয়। ইশান খুশির দেয়া বাক্সটি খোলে । ইশান জানতে পারে যে খুশিকে সে ভালবাসা এবং ঘৃণা দিয়েছিল তা সে যত্ন করে রেখেছে । সে বুঝতে পেরেছিল যে খুশি ৬ বছর পরে ইশানের জীবন ফিরে আসার কারণ সে এখনও তাকে ভালোবাসে। সে বুঝতে পারে যে খুশি এখনও তাকে ভালবাসে । খুশি চলে গেছে বুঝতে পেরে সে খুশিকে খুঁজে বের করতে ছুটে যায়। সে দৌড়ে যায় এবং শেষ পর্যন্ত তাকে ট্রেন স্টেশনে গিয়ে দেখতে পায়। সে যে এখনও খুশিকে ভালবাসে তা তাকে জানায়। তারা দু জনে দুজনকে জড়িয়ে ধরে চুম্বন করে।
ছবির আনুষ্ঠানিক পোস্টার ২০১৮ সালের ২৬ মার্চ প্রকাশ করা হয়েছিল। এই ফার্স্ট লুক পোস্টারে সঞ্জনা বন্দ্যোপাধ্যায়ের মুখ সঠিকভাবে দেখানো হয়নি। তাই সমালোচক এবং শ্রোতারা মহিলা চরিত্র সম্পর্কে প্রশ্ন করেছিল। যা ফিদার জনপ্রিয়তা অর্জনে ভূমিকা রাখে।২০১৮ সালের ৭ জুন এই ছবির ট্রেলার লঞ্চ করার পর নিশ্চিত হয়ে যায় ফিদার প্রধান অভিনেত্রী নবাগতা সঞ্জনা বন্দ্যোপাধ্যায়। চলচ্চিত্রটি মূলত ১৫ জুন ইদে মুক্তির জন্য নির্ধারিত ছিল । কিন্তু বক্স-অফিসে বড় ধরনের সংঘর্ষ এড়াতে নির্মাতারা মুক্তির তারিখ পিছিয়ে ১৩ জুলাই করে ।